CUVÂNTUL IERARHULUI 
ASPECTE DIN EVOLUŢIA CULTURII BĂNĂŢENE! 


1 Expunere susţinută la Academia Română filiala Timişoara, în ziua de 17 ianuarie 2019 


TIOAN 
Mitropolitul Banatului 


Banatul este o provincie a cărei cultură şi civilizaţie se pierd în negura istoriei. A fost mereu sub influenţa marilor 
culturi din spaţiul de interferenţă a acestora. Multiculturalitatea din Banat va crea în timp un climat de stabilitate 
și conviețuire pașnică în această regiune. 

În Banat nu s-a semănat cultură doar din exterior, pe un teren arid, ci aici a fost leagănul unei culturi străvechi, 
multimilenare. Banatul a dat și el, dar a şi asimilat şi a sintetizat tot ceea ce a venit din spaţiul extracultural bănățean. 
Banatul a primit, dar a și dat din tezaurul culturii sale. Provincie imperială, a avut acces la cultura vest-europeană, 
dar au existat și momente de stagnare, când a fost sub ocupaţie otomană. Însă Banatul a rămas creştin şi ancorat 
în valorile creştine și europene. 

Aşezarea aici a numeroase etnii a făcut posibilă dezvoltarea unei culturii, unde fiecare etnie şi-a adus contribuţia 
sa. Această convieţuire a generat un caracter pluricultural. 

Analizându-se starea culturală din Banat, s-a constat faptul că aici s-a format și s-a dezvoltat o importantă cultură 
de masă, marcată de existenţa școlilor confesionale, a teatrelor de amatori, a corurilor sătești şi orășenești, precum 
și a unui număr important de biblioteci publice. De exemplu, într-o comunitate unde erau mai multe etnii, găseai 
cărți în limbile etniilor din acea comunitate. Presa pătrundea și ea în comunităţile de la sate, unde fiecare gazetă 
aducea informaţii din arii europene cât mai largi. 

În nicio provincie românească nu găsim un număr aşa de însemnat de scriitori şi publicişti ţărani, de reviste 
sătești, care vor deveni izvoare importante pentru cunoașterea istoriei Banatului. În perioada interbelică, în Banat, 
apăreau aproximativ trei sute optzeci de publicaţii periodice care erau tipărite în mai multe limbi: română, germană, 
maghiară, sârbă, bulgară, cehă, slovacă, ucraineană. Multe din acele publicaţii erau bilingve sau trilingve. 

Cunoașterea unei limbi străine, chiar de către cei de la sate, a facilitat accesul tinerilor români la studii superioare 
la Viena și la Budapesta. Acest fenomen cultural de masă a făcut posibilă apariţia unei generaţii de tineri intelectuali 
români în Banat, care au avut un rol important în Revoluţia de la 1848. 

Tinerii români erau duși „în slujbă la-mpăratul”, iar acolo, în cătănie, învățau limba oficială şi astfel avem fii de 
ţărani care citeau presa în mai multe limbi. Putem spune că satul bănăţean avea un nivel de cultură de masă mult 
mai ridicat decât în alte comunităţi românești, iar numărul neștiutorilor de carte de aici era mult mai redus decât în 
alte părţi ale țării. Banatul l-a dat pe Traian Vuia, dar a dat și un număr important de oameni care au ridicat nivelul 
de cultură de masă din sat. 

Preparandia de la Arad va da tineri făclieri ai credinţei și ai limbii române în părţile Banatului. 

Elitele provenite din rândul etniilor conlocuitoare din Banat s-au format la Viena, Buda, Paris, Timișoara și Kar- 
lowitz. Existau comunităţi mixte, dar și familii mixte, iar toate acestea au dus la o emanciapre culturală a Banatului. 
În Școala din Banat se învățau limbile: română, germană, sârbă şi maghiară. Deci, avem aici, în Banat, o geografie 
lingvistică foarte variată. 

Biserica a creat și a sprijinit cultura românească în Banat, pentru că în Biserică s-a format limba română. Mihai 
Eminescu spune despre Biserica Ortodoxă că, este maica spirituală a neamului românesc”. Trecerea de la scrierea în 
slavonă și cu litere chirilice la scrierea în română și cu grafie latină a dus la cristalizarea limbii și a culturii românești. 

Octavian Goga ne spune:,„Banatul e ţara simțământului artistic”. 

Trebuie să-i menţionăm aici pe compozitorii și dirijorii ţărani din Banat. Amintim despre Corul din Chizătău, 
care a trecut de o sută cincizeci de ani de existenţă. lar la anul 1900, în Banat, erau peste o sută patruzeci de coruri 
și majoritatea își aveau sorgintea în dirijorii formaţi la Chizătău. 

În anul 1810 ia fiinţă primul cor la Lugoj, iar acest cor se va alătura, în anul 1848, revoluţionarilor lui Eftimie 
Murgu, la Câmpia Libertăţii de la Blaj. În timpul șederii sale la Vârşeţ, Andrei Şaguna va înființa un cor românesc 
acolo. Tot la Vârșeț s-a înfiinţat în 1837 un Club de lectură al meseriașilor. 

Lucian Blaga, în studiul său „Barocul etnografiei românești” a formulat paradoxul culturii bănăţene: „Nici una 
din provinciile românești nu are o cultură etnografică, anonimă, populară atât de diferențiată ca Banatul, dar în 
același timp nici una din provinciile românești n-a dat relativ așa de puţine personalități creatoare ca Banatul”. 

Totuși, această cultură de masă a generat personalități de seamă pentru naţia română: Traian Vuia, cel a cărui 
minte s-a ridicat peste înălțimile Carpaţilor, Traian Lalescu, lon Vidu, Traian Grozăvescu, Eftimie Murgu, Mocsony, 
Constantin Daicoviciu, lon Dragalina. 

Activitatea culturală de amatori în Banat a fost întreruptă în timpul Primul Război Mondial. 

Contactul nemijlocit cu 
civilizația din vest a dus și 
la o dezvoltare economică 

| importantă. Gazetele nu erau 
" doar pentru a publica poezii, 
' eseuri și alte creaţii literare, 
ci conţineau și informații 
importante pentru agricultori, 
pentru cei din mediul economic 
şi financiar. Cărţilor de cult 
tipărite în limba română li s-au 
adăugat traduceri de cărţi de 
„4 specialitate, care au influenţat 
34 apoidezvoltarea învățământului 
„tehnic în Banat. Astfel, cultura 
devine un fenomen de masă 
care a contribuit şi la ridicarea 
economică a acestei provincii. 

Cultura este pâinea minții şi 
aici, în Banat, la această pâine, 
au avut acces şi țăranii. 

LUCRĂRILE ADUNĂRII EPARHIALE 

La Sediul Centrului eparhial din Timișoara s-au desfășurat sâmbătă, 19 ianuarie, lucrările Adunării eparhiale 
a Arhiepiscopiei Timişoarei. Evenimentul a debutat în biserica cu hramul „Învierea Domnului“ și „Sfântul Iosif cel 
Nou de la Partoș, din incinta Reședinţei mitropolitane, cu oficierea slujbei Te Deum-ului, în cadrul căreia s-au adus 
rugăciuni de mulțumire către Dumnezeu pentru binefacerile revărsate asupra Arhiepiscopiei Timișoarei în anul 
2018 şi s-au invocat binecuvântarea și ajutorul divin pentru noul an. 

Slujba a fost săvârșită de Preasfinţitul Părinte Paisie Lugojanul, Episcop-vicar al Arhiepiscopiei Timişoarei, înconju- 
rat de un sobor de preoţi şi diaconi, în prezenţa Înaltpreasfinţitului Părinte loan, Mitropolitul Banatului, a membrilor 
Adunării Eparhiale, a stareţilor și stareţelor din cuprinsul eparhiei, precum și a părinţilor protopopi. 

În prima parte a lucrărilor, membrii Adunării eparhiale s-au reunit în şedinţe formate pe comisiile permanente 
(administrativ-bisericească; culturală și educaţională; economică, bugetară și patrimonială; social-filantropică), unde, 
pe de-o parte, au fost analizate rapoartele de activitate, iar, pe de altă parte, au fost discutate și propuse spre apro- 
bare proiecte de hotărâri, care se doresc a fi realizate în acest an. De asemenea, sub preşedinţia Înaltpreasfinţitului 
Părinte Mitropolit loan a avut loc și o sinaxă a stareților şi starețelor mănăstirilor din cuprinsul eparhiei, în cadrul 
căreia s-a prezentat raportul de activitate pe anul 2018 al Sectorului Exarhat, privind problemele mănăstirești, 
constatându-se, că, în anul ce a trecut, activitatea din mănăstiri s-a desfășurat în conformitate cu normele statutare 
şi regulamentare, urmărind îndeaproape toate hotărârile aduse de forurile superioare bisericeşti de conducere 
ale eparhiei și de Sfântul Sinod, acestea având ca ţel asigurarea desfășurării normale a întregii vieți bisericeşti și 
mănăstirești din eparhie. 

În partea a douaa întâlnirii, în Sala festivă a Centrului eparhial, după prezentarea Raportului general de activitate 
al tuturor sectoarelor, au avut loc lucrările în plen ale Adunării Eparhiale, unde au fost prezentate rapoartele de 

NA % activitate pe anul 2018 
| ale sectoarelor Arhiepi- 
scopiei Timișoarei. 

În raportul de acti- 
vitate al Sectorului 
Cultural s-au prezen- 
tat activităţile cultu- 
rale desfăşurate în anul 
2018, apariţiile editori- 
ale, parteneriatele cu 
instituţiile culturale, 
evidenţiindu-se preo- 
, cuparea pentru orga- 
nizarea multiplelor 
| evenimente dedicate 
făuritorilor Marii Uniri. 

Raportul general 
privind activitatea Sec- 
torului Social-Filantro- 
pic și Misionar în anul 
2018 a enumerat și 

evidenţiat activităţile 
W - ERE | | i AD | desfășurate în dome- 
niul protecţiei drepturilor copilului, a persoanelor du dizabilităţi, a persoanelor seropozitive, a sprijinirii persoanelor 
vârstnice fără aparţinători, a familiilor cu risc social ridicat, precum și în domeniul asistenţei religioase din spitale, 
armată, penitenciar, case de copii şi servicii rezidenţiale pentru vârstnici. Între acestea s-au evidenţiat achiziţionarea 
şi donarea unei casei cu trei camere, bucătărie şi baie cu toate dotările necesare pentru o familie cu 7 copii în loca- 
litatea Satchinez, parteneriatul cu Spitalul Militar Timișoara în ceea ce privește organizarea caravanelor medicale în 
localitățile izolate sau îndepărtate, achiziţia de echipamente medicale pentru proiectul de telemedicine, dedicate 
satelor izolate. Totodată, s-a remarcat faptul că programele desfășurate anul trecut au cuprins 13.725 de beneficiari, 
iar totalul investiţiilor făcute în domeniul asistenţei sociale de Centrul eparhial, împreună cu parohiile și ONG-urile 
ce funcționează cu binecuvântarea Bisericii s-au ridicat la suma de 4.644.620 lei. 

Raportul de activitate al Sectorului Învăţământ și activităţi cu tineretul a prezentat toate activităţile desfăşurate 
în anul 2018, remarcându-se faptul că Şcoala Gimnazială „Sfântul Antim Ivireanul”, prima școală ortodoxă privată 
din judeţul Timiș, acreditată de Ministerul Educaţiei și înființată după normele Ministerului Educaţiei Naţionale și 
Programele Școlare Naţionale în vigoare, a devenit Liceul Teologic Ortodox (de stat) „Sfântul Antim Ivireanul”. De 
asemenea, s-a reliefat preocuparea majoră atât pentru elevii claselor de teologie din cadrul Liceului Pedagocic 
„Carmen Sylva” și pentru studenţii teologi de la Specializarea Teologie Ortodoxă, din cadrul Facultăţii de Litere, 
Istorie şi Teologie, cât și pentru predarea religiei în şcoli, pentru reorganizarea cercurilor pedagogice ale disciplinei 
religie, pentru desfășurarea activităților de formare continuă, pentru organizarea concursurilor școlare județene 
incluse în Calendarul Activităţilor Educative Școlare, pentru activitățile derulate la nivelul unităţilor şcolare. 

Sectorul economic a prezentat contul de execuție bugetară pe anul 2018 și bilanţul contabil pe același an. 
Sectorul Patrimoniu și construcţii bisericești a prezentat raportul de activități desfășurate anul trecut, între care 
au fost evidenţiate solicitările de finanţări către SSC, către Consiliile Locale și Consiliul Judeţean; solicitările privind 
lucrările de reparaţii capitale sau curente la biserici; precum și solicitările privind lucrările de construire de biserici 
noi, de așezăminte sociale, de capele mortuare și de case parohiale. 

În cadrul raportului de activitate al Serviciului Juridic au fost prezentate activităţile desfăşurate în anul 2018, ce 
au constat în întocmirea de contracte (de arendare, de închiriere, de comodat, de vânzare-cumpărare, de prestări 
servicii, de antepriză/execuţie, de colaborare, de voluntariat), acorduri, convenţii ale Arhiepiscopiei Timișoarei sau 
pentru unele unități bisericeşti subordonate. 

RAPORT GENERAL 
DE ACTIVITATE ÎN CUPRINSUL ARHIEPISCOPIEI TIMIŞOAREI 
PE ANUL 2018! 


1 Prezentat în ședința Adunării Eparhiale din ziua de sâmbătă 19 ianuarie 2019, de către pr. dr. lonel Popescu, vicar eparhial 

Ne aflăm, cu ajutorul lui Dumnezeu, cu rugăciunile Maicii Domnului și ale sfântului nostru ocrotitor, losif cel 
nou de la Partoș, la prima sesiune a Adunării Eparhiale din legislatura 2018-2022 și, conform prevederilor statutare 
și regulamentare, prezentăm sintetic, în cele ce urmează, activitatea bisericească, culturală, economică, didactică, 
patrimonială, social-caritativă și juridică desfăşurată la nivelul eparhiei noastre, în anul 2018. 

Ca și în anii anteriori, Centrul eparhial, oficiile protopopești, mănăstirile și parohiile noastre și-au îndreptat 
atenția asupra activităţilor pastorale şi misionare, concentrându-și eforturile spre îndrumarea morală și spiritu- 
ală a credincioșilor din cele șase protopopiate, cu 272 de parohii și 72 de filii. Astfel, pe lângă programul liturgic 
obișnuit - Vecernie, Utrenie, sfânta Liturghie - parohiile și mănăstirile au intensificat slujirea, au sporit rugăciunea 
și pelerinajele, au oficiat, la îndemnul Părintelui Mitropolit, acatiste, paraclise și Taina Sfântului Maslu în perioada 
posturilor mari, fapt ce a contribuit, în mod substanţial, la creșterea numărului credincioșilor care au frecventat 
catedrala mitropolitană, bisericile parohiale și mănăstirești și la intensificarea activităţii misionare. 

În activitatea pastorală şi de slujire din bisericile parohiale, mănăstirești, de la catedrala mitropolitană, în para- 
clisele din spitale şi în cele de ocrotire a copilului, în cadrul armatei și al penitenciarului din Timișoara ostenesc 
436 preoţi, ieromonahi și diaconi, din care 102 preoţi au beneficiat de contribuţii clericale de la bugetul de stat în 
procent de 80%, 273 preoţi și diaconi au primit contribuţii clericale în procent de 65%, iar 32 au fost încadrați fără 
contribuţie de la bugetul de stat, salarizarea acestora fiind asigurată din fondurile proprii ale parohiilor. La nivelul 
eparhiei avem 661 posturi neclericale, din care 556 sunt salarizate cu contribuţie de la bugetul de stat, 46 sunt 
salarizate din fonduri proprii şi 59 sunt vacante. 

În anulrecentînche- 
iat, tinerii  licenţiați 
în Teologie, care au 
promovat examenul 
i de titularizare (capa- 

au fost hirotoniți și 
numiţi la parohie. Mai 
mulţi preoți au fost 
transferați, iar unii s-au 
pensionat la limită de 
vârstă. 

La intensificarea 
activităţii pastoral- 
misionare în eparhia 
noastră au contribuit, 
în mare măsură, sluji- 
rile și vizitele canonice 
la parohii şi la mănăstiri 
ale Înaltpreasfinţitului 
Părinte Arhiepiscop și 
Mitropolit loan și ale Preasfinţitului Părinte Episcop-vicar Paisie Lugojanul, serile duhovnicești organizate la paro- 
hii în posturile de peste an, sărbătoarea celor două hramuri ale catedralei mitropolitane, hramurile parohiale și 
mănăstirești, întâlnirile pe grupe de preoţi din cadrul cercurilor misionare, conferințele anuale cu preoții, pelerinajele 
efectuate cu credincioșii în ţară și peste hotare. 

Credincioşii eparhiei noastre au participat în număr mare la slujbele arhiereşti, la târnosirea și binecuvântarea 
bisericilor, precum și la alte momente importante din viața parohiilor, precum binecuvântarea de capele mortuare, 
la sfinţirea crucilor pentru turlele noilor lăcașuri de cult, la binecuvântarea clopotelor bisericilor nou construite şi 
la alte manifestări cu caracter bisericesc. 

La cele două hramuri ale catedralei au slujit, spre bucuria miilor de credincioși, Părintele Mitropolit loan, 
Preasfinţitul Părinte Paisie Lugojanul, Preasfinţitul Părinte Emilian Crișanul, Episcop-vicar al Arhiepiscopiei Aradului 
(30 ianuarie), Preasfinţitul Inochentie, episcop de Burundi și Rwanda (Patriarhia Alexandriei), Preasfinţitul Lucian, 
Episcopul Caransebeşului, Preasfintitul Paisie Lugojanul și Preasfinţitul Părinte Emilian Crișanul, episcop-vicar al 
Arhiepiscopiei Aradului (15 septembrie). La sărbătoarea închinată Sfântului lerarh Iosif cel Nou de la Partoș au 
participat și 17 tineri ortodocși din Kenya, Uganda, Tanzania, Burundi, Rwanda, Malawi și Congo, însoțiți de preoţi 
slujitori. 

Înaltpreasfinţitul Părinte Mitropolit loan şi Preasfinţitul Părinte Episcop-vicar Paisie Lugojaul au participat la 
lucrările Sfântului Sinod şi ale Adunării Naţionale Bisericești, la lucrările Sinodului Mitropolitan al Mitropoliei Bana- 
tului, precum și la ședințele Consiliului Eparhial și ale Permanențţei acestuia. 

Înaltpreasfinţia Sa şi Preasfinţia Sa au slujit la hramul unor biserici parohiale şi mănăstirești, au hirotonit preoţi 
și împreună au participat la impresionantele procesiuni organizate la sărbătorile Intrării Domnului în lerusalim și 
Sfântului lerarh Iosif cel Nou de la Partoș, ocrotitorul spiritual al Banatului. Bisericile parohiale din Ghilad, Sânpetru 
Mare, Voiteg au fost sfințite, biserica monument istoric „Sfântul Ilie” Timişoara Fabric a fost resfințită, biserica„Sfân- 
tul losif cel Nou de la Partoș”a parohiei Lugoj „Dealul Viilor” a fost târnosită iar pictura bisericii din parohia Mașloc 
a fost sfinţită. Un moment de aleasă trăire duhovnicească și patriotică a avut loc cu prilejul sărbătorii „Înălţarea 
Sfintei Cruci” (14 septembrie) în parohia Cenad, la graniţa de vest a României, unde a fost sfinţită o troiță, care 
străjuiește intrarea şi ieșirea din ţară. 

Atenţie deosebită a fost acordată alegerii noilor membri ai consiliilor şi comitetelor parohiale și ai Adunării 
Eparhiale, pentru perioada 2018-2022. În acest scop, la Centrul eparhial a fost organizată o întrunire cu părinţii 
protopopi și cu cei 10 preoţi desemnaţi să coordoneze alegerea membrilor clerici și mireni în cele zece circumscripții 
electorale. Alegerile pentru Adunarea Eparhială s-au desfășurat în rânduială, ședința de constituire fiind convocată 
pentru data de 29 mai 2019. 

La invitaţia Înaltpreasfinţitului Părinte Arhiepiscop Timotei, Părintele Mitropolit loan a participat la ședința Con- 
siliului Eparhial al Arhiepiscopiei Aradului, a slujit la biserica parohiei Arad, Grădiște II și, împreună cu Preasfinţitul 

Paisie Lugojanul şi cu un ales sobor de ierarhi, au oficiat sfânta Liturghie și slujba de binecuvântare a ansamblului 
pictural la catedrala nouă „Sfânta Treime” din Arad. 

În spiritul bunelor relaţii frățești, Înaltpreasfinţia Sa a vizitat sediul Episcopiei Ortodoxe Sârbe din Timişoara, a 
efectuat vizite canonice în Episcopia Dacia Felix din Serbia și la sediul Episcopiei Ortodoxe Române din Gyula. De 
asemenea, Înaltul nostru ierarh a slujit la catedrala mitropolitană din Cluj Napoca, la catedrala arhiepiscopală din 
Alba Iulia, împreună cu ierarhii locului, la catedralele episcopale din Slatina și Deva, la parohia Ţebea, mănăstirea 
Lainici şi la alte parohii urbane și rurale din Arhiepiscopia Aradului, la slujba de priveghere oficiată la catedrala 
patriarhală din București, cu prilejul sărbătoririi Sfântului Dimitrie Basarabov (27 octombrie), unde a rostit un 
cuvânt de învățătură. 

Înaltpreasfinţitul loan şi Preasfinţitul Paisie Lugojanul au participat, de asemenea, la amplele manifestări 
bisericeşti organizate de Patriarhia Română în zilele de 24-25 și 30 noiembrie 2018 și au slujit la sfinţirea Sfintei 
Mese și a iconostasului Catedralei Naţionale sau a Mântuirii Neamului. La acest moment istoric din viaţa Bisericii 
Ortodoxe Române s-au deplasat sute de credincioși din eparhia noastră, însoţiţi de preoți şi diaconi. 

Pe lângă slujirile deja amintite, Preasfinţitul Părinte Episcop-vicar Paisie Lugojanul a mai slujit la hirotoniile întru 
arhiereu ale Preasfinţitului Teofil de Iberia, arhiereu-vicar al Episcopiei Spaniei și Portugaliei și a Preasfinţitului 
Timotei Sătmăreanul, arhiereu-vicar al Episcopiei Maramureșului şi Sătmarului. De asemenea, Preasfinţia Sa a slujit 
la sfinţiri de biserici în Oradea și la hramul mănăstirilor „Sfânta Ana”, Orșova, Episcopia Severinului și Strehaiei, la 
Hurezi și Bistriţa, Arhiepiscopia Râmnicului. 

În eparhia noastră funcţionează douăsprezece așezăminte monahale: 10 mănăstirești și două schituri, în care 
se află 151 vieţuitori. La acestea se adaugă obștea monahală de la Centrul eparhial, formată din 14 viețuitoare care 
îşi îndeplinesc ascultările specifice la reşedinţa eparhială şi la catedrala mitropolitană. 

De-a lungul anului trecut, în mănăstirile noastre au fost organizate multiple activități cu caracter misionar, 
educațional, cultural și filantropic, anume: congrese de Teologie, ateliere și tabere de pictură, cu participarea a 
zeci de copii şi tineri, concerte de colinde, lecţii duminicale și cursuri biblice, simpozioane consacrate Marii Uniri, 
expoziţii de artă sacră etc. 

De asemenea, au continuat întâlnirile monahilor noștri cu călugări franciscani, atât în mănăstirile noastre cât 
și în străinătate. 

Lucrările de construcţii, consolidări şi renovări au continuat în 2018, la toate edificiile mănăstirești ale eparhiei. 
La mănăstirea Timișeni-Șag se lucrează la ridicarea Casei arhierești, la, Izvorul Miron” Românești s-a lucrat la man- 
sardarea corpului de chilii, iar la mănăstirea Partoş au avansat lucrările de construcţie la noul corp de chilii, un 
paraclis și trapeză şi la transformarea școlii sătești în centrul social al comunității. 

Biserica nouă a mănăstirii de la Dobrești se află într-un amplu proces de înzestrare cu pictură şi de finisaj la 
casa monahală, la Morisena Cenad s-au finalizat lucrările la paraclisul mănăstirii și la corpurile noi de chilii, iar la 
Pietroasa Mare au continuat lucrările de pictură a bisericii. 

Alte lucrări administrativ-gospodărești s-au derulat la mănăstirile Săraca, Cebza, Fârdea, Luncanii de Sus și la 
schitul lerșnic. La acestea se adaugă îndeletnicirile duhovniceşti ale monahilor și monahiilor, potrivite cu sfințenia 
locului, derulate în folosul vieţuitorilor și ale credincioşilor care le frecventează în număr apreciabil. 

Activitatea culturală în eparhia noastră a fost consacrată anului omagial a unității de credinţă și de neam și 
făuritorilor Marii Uniri de la 1 Decembrie 1918. Astfel, la 17 ianuarie, filiala locală a Academiei Române a organizat 
manifestarea intitulată, Cultura Banatului și unitatea naţională” în cadrul căreia Înaltpreasfinţitul Părinte Mitropolit 
loan a susținut comunicarea: „Banatul în contextul naţional al Marii Uniri”. 

Facultatea de Teologie din Timișoara a organizat, în colaborare cu Centrul eparhial, opt conferințe dedicate 
Marii Uniri şi 2 simpozioane de Teologie, dintre care amintim manifestarea: „Sfinţii Trei lerarhi și Teologia Morală, 
semn al unității de credință” și Simpozionul internațional de Teologie: „Credinţă și neam. Duhovnicie și duhov- 
nici în Ortodoxia românească”, ţinut la mănăstirea Timișeni Șag și onorat cu prezenţa unor cadre universitare ale 
Facultăţilor de Teologie din ţară. 

O altă manifestare de amploare a fost Congresul internaţional al culturii române, desfășurat la filiala locală a 
Academiei Române, în data de 15 iunie, sub genericul:„Unitatea limbii și a culturii române”, în cadrul căreia Părintele 
Mitropolit a susținut comunicarea: Unitatea prin cultură și credință”. 

Momente emoţionante, de istorie și cultură naţională, la care a participat ierarhul nostru, au avut loc la Timișoara, 
în zilele de 16 iunie, când au fost pomeniţi bănăţenii deportaţi în Bărăgan, 26 iunie, cu prilejul zilei drapelului 
național și 17 decembrie, când s-a oficiat slujba de parastas pentru eroii martiri căzuţi la Timișoara, în Revoluţia 
din decembrie 1989. 

La invitaţia primită din partea Parlamentului României, Părintele Mitropolit a participat, în data de 18 octombrie, 
la întrunirea intitulată „Mic dejun cu rugăciune”, în cadrul căreia a abordat tema:,„Unitatea naţională în identitate 
creştină”. 

În contextul anului omagial al unităţii de credinţă și de neam şi al făuritorilor Marii Uniri de la 1 Decembrie 
1918, Înaltpreasfinţitul Părinte Mitropolit loan a fost invitat să conferenţieze în faţa preoţilor din protopopiatele 
Arad, Reșița și Beiuș precum și în orașul Reghin, Arhiepiscopia Alba Iuliei. Aceeaşi temă a fost dezbătută și de 
preoții Arhiepiscopiei Timișoarei, în cadrul conferinţelor preoțești anuale, la care au participat Părintele Mitropolit 
şi Preasfinţitul Părinte Episcop-vicar. 

Înaltpreasfinţitul Părinte Mitropolit loan şi Preasfinţitul Părinte Paisie Lugojanul au participat la manifestările 
naționale și bisericești de la Alba Iulia, organizate la 1 decembrie 2018, cu prilejul aniversării a 100 de ani de la 
Marea Unire și al comemorării făptuitorilor acesteia. 

Alte manifestări culturale, precum: lansări de carte, expoziţii de icoane, de carte bisericească și obiecte bisericești, 
concerte corale, conferinţe pe teme teologice, întâlniri ale monografiştilor etc., au fost organizate la Muzeul cate- 
dralei mitropolitane, la parohii și mănăstiri, în cadrul instituţiilor culturale din judeţ, cu participarea ierarhilor, a 
clericilor din administraţia eparhială, a stareţilor și a părinţilor protopopi. 

Menţionăm, de asemenea, numeroasele activități cu copiii și cu tinerii, cercurile de pictură, taberele și atelierele 
de vară, diferitele concursuri pe teme religioase, etapa judeţeană a Olimpiadei de religie, desfășurată la Timișoara, 
vizitele la biserici, mănăstiri, muzee și monumente ale spiritualităţii noastre românești. 

Din rândul acestora fac parte cele cinci tabere pentru tineret organizate la mănăstirile Timișeni-$ag și Partoș, 
la parohia Lugoj Dealul Viilor, la Săciua Nouă și la Valea lui Liman. 

În parteneriat cu Consiliul Judeţean și cu Inspectoratul Școlar Judeţean, Centrul eparhial a acordat premii în 
bani pentru 113 elevi olimpici şi 78 de profesori coordonatori din judeţul Timiş și a fost coorganizator al Festiva- 
lului internaţional pentru tineret „Vox Mundi”, găzduit în sala Teatrului Naţional din orașul nostru, în cadrul căruia 
a concertat și cunoscuta corală „Madrigal”. Menţionăm, de asemenea, că în tipografia eparhială au fost tipărite 10 
lucrări, între care „Banatul și Marea Unire. Bănăţeni la Alba Iulia”, sub coordonarea profesorului dr. Dumitru Tomoni 
şi „Mitropolitul Vasile Lăzărescu. Pastorale și Predici”, coordonat de profesoara Mirela Borchin Dorcescu, scriitorul 
Eugen Dorcescu și preot lonel Popescu. 

Anul trecut au fost organizate două sesiuni ale examenului de capacitate preoțească (martie şi octombrie) şi 
cursurile pentru obţinerea gradelor profesionale de către preoţii din Mitropolia Banatului. Menţionăm, totodată, 

că toţi candidații înscrişi la examenul de capacitate (titularizare) au participat la cursurile de pregătire susținute 
de profesorii facultăţii noastre la Centrul eparhial. 

La etapa naţională a Olimpiadei de religie ortodoxă au participat și elevii din eparhia noastră, premiul | fiind 
obținut de Maria Adela Oltean, clasa a VIII-a Școala gimanzială nr. 6 din Timişoara. Menţiune au primit elevele 
Andreea Vultur de la Liceul „Grigore Moisil” și Oana Dragomir de la Colegiul Bănăţean din Timișoara. 

Rezultate foarte bune la Olimpiada de limbi clasice au obținut și elevi de la clasele de Teologie ale Liceului „Car- 
men Sylva” din Timișoara. Astfel, Alexandra Timiș, clasa a IX-a a obţinut premiul |, Filip Dragoş Răzvan Homeag și 
Antoniu George Nicoară, clasa a XI-a, premiul |, cel din urmă fiind menţionat cu o menţiune și la etapa internaţională 
Certamen Viterbiense della Tuscia, ed. 2018, în Viterbe, 4-7 aprilie. Tinerii din eparhia noastră au participat la întâl- 
nirea internațională a tinerilor ortodocşi, organizată, anul trecut la Sibiu. 

În perioada 1-4 octombrie 2018, la Timişoara a fost organizată Conferinţa internaţională: Great Romania - The 
Garden of God's Mother and the patriarh of Romanian Theology and Spirituality, Father Dumitru Stăniloae”, în 
parteneriat cu Universitatea Cambridge, la care au participat 36 de cercetători, profesori, teologi din ţară și de 
peste hotare. 

Școala ortodoxă „Antim Ivireanul” a trecut, anul trecut, printr-un amplu proces de reorganizare. Prin ordinul 
Ministerului Educaţiei Naţionale, această școală a primit autorizaţie de funcţionare provizorie pentru Liceul Teo- 
logic Ortodox „Sfântul Antim Ivireanul”, inclus, urmare hotărârii Primăriei Timişoara, în rețeaua școlară 2018-2019. 

Printr-o atentă valorificare a resurselor de care dispune, Centrul eparhial a încheiat anul financiar 2018 fără 
restanţe către bugetul de stat și furnizori, iar toate operaţiunile economico-financiare privind exercițiul financiar 
expirat au fost consemnate în documentele legale şi contabilizate corect. 

Resursele financiare de care dispune Centrul eparhial provin în majoritate din donațiile credincioşilor, din activi- 
tatea Atelierului de lumânări, a Depozitului eparhial de colportaj, aTipografiei diecezane și a Biroului de pelerinaje. 

Pe lângă aceste resurse proprii, trebuie amintit atât sprijinul primit din partea autorităţilor centrale, judeţene și 
locale pentru diverse lucrări de construcţie și reabilitare în baza Ordonanţei Guvernului nr. 82/2001, cât și sprijinul 
primit de la bugetul de stat pentru salarizarea personalului clerical și neclerical în baza Legii nr. 284/2010. 

În contextul unui an dificil din punct de vedere economic pentru întreaga societate românească, resursele 
financiare de care dispun parohiile și mănăstirile din cuprinsul eparhiei noastre provin din donațiile credincioșilor, 
din veniturile obținute în urma arendării terenurilor agricole sau din exploatarea fondului forestier, la care se adaugă 
sprijinul primit din partea bugetului de stat atât pentru salarizarea personalului clerical și neclerical, cât și pentru 
lucrările de construcţie sau reabilitare a lăcașurilor de cult şi a edificiilor bisericeşti. 

Anul trecut, prin purtarea de grijă a Preacucernicilor Părinţi Parohi, a Preacuvioșilor Părinţi Stareţi și Maici Stareţe, 
precum și prin implicarea Consiliilor parohiale au continuat lucrările de construcţie, de reparaţii sau de reabilitare 
la bisericile și edificiile bisericeşti, deşi asigurarea fondurilor necesare executării acestor lucrări este tot mai greu 
de împlinit. 

Nu trebuie să trecem cu vederea faptul că Înaltpreasfinţitul Părinte Mitropolit loan și Preasfinţitul Părinte Paisie 
Lugojanul au mijlocit pe lângă autorităţile publice de stat centrale și locale pentru ca unităţile de cult din cuprinsul 
eparhiei noastre să beneficieze de sprijin financiar, în temeiul reglementărilor legale în vigoare, pentru startarea 
sau continuarea unor lucrări de construcţie sau de reparaţie la bisericile parohiale şi mănăstirești. 

Deși anul 2018 a fost un an cu multe neajunsuri materiale, credincioșii eparhiei noastre nu au uitat de faptul că 
la București se desfăşoară lucrările de construire a Catedralei Mântuirii Neamului, la finele anului suma donată de 
eparhia noastră fiind de 512.680 lei. 

Alături de celelalte eparhii ale Patriarhiei Române, Arhiepiscopia Timișoarei susţine financiar misiunea posturi- 
lor de radio și televiziune „Trinitas”, care au fost înfiinţate din iniţiativa și cu binecuvântarea Preafericitului Părinte 
Patriarh Daniel, cu suma anuală de 240.000 lei, realizată din contribuţia parohiilor la Fondul, Trinitas și din fondurile 
proprii ale Centrului eparhial. 

O altă preocupare a Sectorului economic al Centrului eparhial a fost și aceea de a sprijini financiar parohiile 
cu venituri reduse unde preoţii slujitori au restanţe la ridicarea salariului lunar. În acest sens, la nivel eparhial este 
constituit Fondul eparhial pentru solidaritate creștină. Prin contribuţia parohiilor urbane și rurale la acest fond în 
anul 2018 au fost sprijiniți 60 de preoţi, de la parohii rurale și misionare, cu suma totală de 423.000 lei. 

La Sectorul Patrimoniu și construcţii anul 2018, a fost rodnic, cu continuarea lucrarilor de construcţii la 25 de 
biserici, reparaţii capitale şi curente la 70 de obiective, construcții și reparaţii capitale și renovări la 25 de case 
parohiale și edificii eclesiale, s-au moderinizat 7 grupuri sanitare și au fost înlocuite instalalaţiile electrice la 
clădirea Administrativă a Centrului eparhial, au fost continuate lucrări de la cladirea din str. Eminescu nr.6 prin 
continuarea lucrărilor de consolidare a fațadelor şi tencuieli exterioare termoizolante. O resursă importantă de 

timp a fost alocată în procesul de justificare a sumelor primite ca sprijin financiar de la autoritațile statului (Consiliul 
Judetean, Primarii, Secretariatul de Stat pentru Culte) prin deplasări curente la obiective și verificarea lucrărilor la 
faţa locului pentru calitatea lucrărilor executate şi o transparenţă financiară în justificare (peste 90 de obiective), 
ajutoare financiare în valoare de aproximativ 5.000.000 lei. 

Au fost intocmite documentatii în lucru si s-au obtinut autorizatiile de construire, pentru edificarea unor biserici 
noi: Dumbravita Banat ||, filia Dolat, filia Ghizela a Parohiei Hisiaș, filia Sânmartinu Sârbesc, obținere AC Biserica 
Nouă Sannicolau (str. Caransebeşului), Capelă Mortuară Parohia Buziaș, obţinere AC - Centru Social Cultural și 
de tineret al parohiei Fratelia și sunt în lucru documentaţiile și avizele pentru Parohiile Blaşcovici, Teremia Mare, 
Bogadăneștilor, parohia Ronaţ, filia Mănăstire a parohiei Berecuţa, Centrul Multifuncţional al parohiei Ghiroda, 
Centrul Social Pastoral al parohiei Timişoara Viile Fabric. A fost prelungită autorizația de construire în regim de 
urgenţă pentru Casa Administratorului Conac Banloc- Schitul „Bunavestire” Banloc. 

În urma furtunii din 17 septembrie 2017, când s-au produs avarii importante la turnurile și acoperișurile bise- 
ricilor şi caselor parohiale la 36 de obiective, au fost remediate pagubele prin: restaurarea integrală și montarea 
crucii ornament cu mitră din zona altarului și hornul de pe absida altarului, reparaţiile avariilor la nivelul învelitorii 
din ţiglă solzi la toate turnurile și acoperișurile Catedralei mitropolitane din Timişoara, și s-au executat și repus 
pe poziţie cu ajutorul macaralelor turnurile bisericilor din Ghilad, Toager, Remetea Mare, Voiteg, Beragsău Mare, 
Vucova, Bichigi și Valcani. 

Tot in anul 2018 a fost obtinut avizul de la Comisia Naţională a Monumentelor și s-a obţinut AC pentru "Restau- 
rarea, conservarea şi valorificarea patrimoniului cultural de interes naţional Biserica ortodoxă Învierea Domnului” 
din comuna Belinţ” în vederea finanţării acestuia în cadrul Programului Operaţional Regional 2014-2020, Axa 
prioritară 5, precum şi procedura de selecţie a constructorului și semnarea contractului de execuţie. 

De asemenea în anul 2018 s-au obținut cele două Autorizaţii de Construire pentru Bisericile de lemn monument 
istoric, relizându-se intervenţii la Crivina de Sus (fundații și achiziţie şindrilă) și Jupânești (refacere învelitoare din 
şindirlă), precum şi Obţinerea Autorizaţiei ISU pentru Liceul Ortodox „Sfântul Antim Ivireanul”. 

Activitatea de asistenţă socială, medicală și filantropică a fost desfășurată de Centrul eparhial, prin sectorul 
specializat și prin fundaţia „Filantropia”, dar şi de către parohii, mănăstiri și ONG-uri care funcţionează cu binecu- 
vântarea Bisericii. 

Anul trecut a fost achiziționată o casă de tip modular, cu trei camere, bucătărie și baie, cu toate dotările nece- 
sare, care a fost donată unei familiei lancu cu 7 copii din localitatea Satchinez. O altă casă a fost construită, prin 
purtarea de grijă a Înaltpreasfinţiei sale şi cu participarea preotului paroh lonuș Lacatiș, pentru familia Paveloni din 
localitatea Bucovăţ (Făget), formată din 10 persoane, între care 6 copii având vărsta între 2 și 14 ani. 

Părintele Mitropolit, ajutat de către preotul paroh Vasile Baboş, din parohia Dumbrăviţa, s-a îngrijit de familia 
lancu să primească lemne și alimente în cantitate suficientă, pentru a depăși toate greutăţile perioadei de iarnă. 

În parteneriat cu Spitalul Militar din Timişoara, Centrul eparhial a organizat activităţi medicale de tip caravană 
în unele parohii ale eparhiei, monahia Anastasia Pah medic cardiolog, acordând consultaţii medicale gratuite unor 
credincioşi care nu au asigurare medicală sau nu sunt înscriși la medici de familie. Persoanele nevoiașe beneficiază 
de asistenţă gratuită și prin clinica,„Profilaxis”, cu ajutorul căreia au fost achiziționate echipamente medicale pentru 
proiectul de telemedicină destinat satelor izolate. 

Pentru Spitalele Psihiatrie de la Jebel și Gătaia au fost donate peste 2500 articole de îmbrăcăminte, bolnavii 
bucurându-se de vizita și de binecuvântarea Părintelui Mitropolit. 

La nivelul eparhiei noastre funcționează, în continuare, Așezământul pentru persoane vîrstnice,„Sfântul Nicolae” 
din parohia Checea, Centrul de zi pentru copii „Antimis” din Timișoara, Centrul de zi pentru copii „Sfântul Nicolae” 
din Lugoj, Centrul de zi pentru copii „Patriarh Miron Cristea” din Făget, Centrul de ergoterapie pentru persoane 
bolnave de cancer „Curcubeul” din Timişoara, Aşezământul pentru copiii ai căror părinţi sunt plecaţi la muncă în 
străinătate din Deta și Serviciul de asistenţă în comunitate pentru persoane cu scleroză multiplă. 

De ajutorul Bisericii au beneficiat, în anul 2018, 13725 credincioși ai eparhiei noastre, suma investită de Centrul 
eparhial pentru activități filantropice fiind de 1.040.913 lei. Parohiile au sprijinit aceste activităţi cu suma de 1.408.581 
lei, iar asociaţiile și fundaţiile bisericeşti cu 1.923.668 lei. Prin programul Masa Bucuriei au fost dăruite nevoiașului 
alimente în sumă de 271.458,72 lei, suma totală investită de Centrul eparhial, parohii, fundații și asociaţii bisericești 
pentru ajutorarea celor nevoiaşi fiind de 4.644.620 lei 

Cantinele sociale de la parohiile Timişoara losefin, Săcălaz şi mănăstirea Partoș ajută sute de credincioşi nevoiași 
cu hrană caldă și cu alimente neperisabile, iar parohia Timișoara Dacia a organizat o amplă acţiune de donare 
de sânge, la care au participat mai mulţi clerici și enoriași din parohiile urbane și rurale ale oficiului protopopesc 
Timişoara |. 

Serviciul juridic al Arhiepiscopiei Timișoarei a întocmit contracte, acorduri, convenţii ale Arhiepiscopiei sau pentru 
unele unități bisericești subordonate, avându-se în vedere interesele instituţiei în conformitate cu Statutul BOR şi 
legile Statului. Anul trecut au fost aprobate 123 de contracte de arendare, 16 contracte de închiriere, 1 contract de 
schimb de teren, 3 contracte de vânzare imobil, au fost acceptate 2 donaţii de imobile, 5 contracte fiind reziliate. 

Valoarea contractelor de arendare a terenurilor s-a ridicat în 2018 la suma de aprox. 516.280 euro. 

La iniţiativa IPS loan, au fost demarate negocieri între Arhiepiscopia Timișoarei și Primăria Timișoarei în vederea 
efectuării unui schimb de terenuri care va fi în beneficiul fiecărei părți. 

Prin implicarea directă a Părintelui Mitropolit, au fost purtate discuţii cu reprezentaţi ai diferitelor autorități 
locale și judeţene în vederea restituirii proprietăţilor pentru parohiile care nu au fost puse în posesie cu terenurile 
validate de comisiile de fond funciar. 

În mare măsură, proprietăţile confiscate în perioada comunistă au fost redobândite. La nivelul eparhiei, unităţile 
bisericești dețin o suprafaţă de aproximativ 4200 ha de teren extravilan, 785 ha de pădure și sunt în curs de redo- 
bândire aproximativ 580 ha de teren extravilan şi o serie de clădiri sau terenuri intravilane, care încă nu au fost 
soluționate de Comisia Specială de Retrocedare. În general, fiecare parohie deţine în proprietate: biserica, casa 
parohială, cimitirul, terenuri intravilane și extravilane. Acţiunea de identificare a unor terenuri din rezerva retro- 
cedabilă pe raza comunelor de care aparţin, pentru parohiile care au validate suprafețele de teren în blocul ADS 
Giera, a continuat anul trecut. 

A crescut, totodată, numărul parohiilor care au intabulat bunurile imobile. Sunt însă și parohii care nu au intabu- 
late clădirile, terenurile intravilane sau extravilane, motivul principal fiind costurile foarte mari pentru aceste acțiuni. 

Întrucât au fost cazuri în care unitatea de cult a încheiat contracte (arendare, închiriere, prestări servicii etc.) 
fără avizul Centrului eparhial, iar aceste contracte au fost în defavoarea parohiei, uneori cu urmări destul de grave, 
propunem ca în cursul anului să aibă loc la oficiile protopopești o întâlnire informală cu toţi parohii și epitropii. 

În ziua de marţi, 15 ianuarie 2019, Sala Mare a Ateneului Român a găzduit un eveniment de mare semnificaţie 
pentru România - Sesiunea festivă sub genericul „Ziua Culturii Naţionale”. 

O coincidenţă fericită a făcut ca această sărbătoare măreaţă să aibă loc la scut timp după alte două mari 
evenimente: Centenarul Marii Uniri şi debutul preluării Președinției rotative de către România a Consiliului Uniunii 
Europene. 

Manifestarea a fost organizată de Academia Română împreună cu Fundaţia Naţională pentru Ştiinţă și Artă și 
Muzeul Naţional al Literaturii Române și a fost onorată de prezenţa Președintelui României, Klaus Werner lohannis, 
Preafericitul Părinte Daniel, Patriarhul Bisericii Ortodoxe Române, personalităţi ale vieţii politico-sociale, Parlament, 
Guvern, corp diplomatic, oameni de ştiinţă din mediul academic și învăţământ, reprezentanţi mass-media, invitaţi 
etc. 

Sesiunea festivă propriu-zisă a debutat sub auspiciile Președintelui Academiei Române, academician loan-Aurel 
Pop, care în cuvântul de deschidere a evidenţiat semnificaţia deosebită a acestei date solemne de 15 ianuarie, ca 
zi a Culturii Naţionale şi care coincide cu ziua de naștere a celui mai mare poet al neamului românesc, Mihai Emi- 
nescu. Vorbitorul a lansat ca temă de reflecţie, rolul culturii românești în cultivarea identităţii naţionale a României. 
Domnia sa a evocat în egală măsură buna tradiţie a Academiei Române, care îndeplineşte o misiune de onoare 
marcând în mod festiv cea de a noua ediţie a Zilei Culturii Naţionale, sărbătoare propusă de Academia Română în 
urmă cu 10 ani şi consfinţită legislativ de Parlamentul României prin Legea nr. 238/2010. 

Cuvântul de salut al Preşedintelui 
României a trecut în revistă semnificația 


deosebită a zilei Culturii Naţionale care 
274 274 /u4 sintetizează că limba română „exprimată 
(7, de-a lungul istoriei” a avut rolul de coagu- 


Ig | liză Naţională a Româ- 

niei și a poporului său. Domnia sa a evocat 

INg/onde 20 79 IE 774n025c7/ şi elogiat oameni de cultură români care 

5 şi-au adus obolul la realizarea acestui vis 

de veacuri înfăptuit în anul de graţie 1918: 
România Mare. 

În prezent, a spus domnul Preşedinte, 
România cunoaşte o dezvoltare econo- 
mico-socială impetuoasă ca stat membru 
cu drepturi depline în structurile Euro- 
Atlantice. 

Interes deosebit al auditorului, a stârnit 
mesajul Preafericitului Părinte Daniel, care 
a evidenţiat că Biserica Ortodoxă Română, 
ca patron spiritual, a plămădit şi promovat 
peste veacuri, prin credinţa operelor 
propovăduite, oral şi scrise, dezvoltarea 
culturii naţionale înfăptuite de ierarhi, 
indiferent de rang, această sfântă misiune 
culturală realizându-se şi în zilele noastre. 

Dion partea Academiei Române, au 
prezentat expuneri academicianul Eugen 
Simion - Președintele Secţiei de Filologie 
şi Literatură, având ca temă „Cultura: A 
câta putere în stat?”; Răzvan Theodorescu 


Ateneul Roma - vicepreședinte al Academiei Române cu 
marți, 15 ianuarie 2019, ora 12 tema „Statalitatea românească și vechile 
E a MR sale lăcaşuri” precum şi academicianul 


Mihai Cimpoi, care a prezentat referatul 
intitulat „Eminescu și Basarabia”. 

Guvernul României a fost prezent cu două expuneri și anume: prof.univ.dr. Ecaterina Andronescu - Ministrul 
Educaţiei Naţionale cu tema „Omagiu Culturii Naţionale”, iar ministrul Culturii și Identităţii Naţionale, Valer Daniel 
Breaz, a susținut referatul intitulat, Cultura Naţională - valori permanente în context european”. 

Vom sublinia cu satisfacţie că toţi referenţii au susţinut în faţa auditorului materiale documentare de o ţinută 
elevată cu privire la istoria îndelungată a culturii românești, pe parcursul dezvoltării României până în prezent, ca 
stat naţional, suveran și independent, unitar şi indivizibil, aşa cum prevede art. 1 din Constituţia României, și care 
constituie parte componentă a jurământului de credinţă al oricărui demnitar ales sau numit pe o funcţie înaltă 
de stat. 

Aceeași vibraţie sufletească a transmis idei și fapte bine chibzuite, academicianul Mihai Cimpoi pe parcursul 
cuvântării sale plină de har și duh, dar de un realism fără echivoc, pentru desăvârșirea reală a României Mari. 

Menţionăm că, după prezentarea comunicărilor a urmat un recital intitulat „Moment eminescian” susţinut de 
actorul Dorel Vișan, care a fost completat fericit de un scurt concert susţinut de „Camerata Regală”. 

În final, gazdele noastre au pregătit în Foaierul Ateneului Român o expoziţie foto-documentară realizată de 
Biblioteca Academiei Române în parteneriat cu Muzeul Naţional al Literaturii Române. Participanţii au admirat 
una din cele mai preţioase manuscrise eminesciene - manuscrisul 2261, conţinând, Legenda Luceafărului”, aflat în 
colecţiile acestei biblioteci, precum și măreaţa ediţie în facsimil — „Manuscrisele Mihai Eminescu” în 38 de volume, 
proiectul fiind realizat de colectivul coordonat de academicianul Eugen Simion. 

lată cum, Academia Română, finalizează un proiect de onoare într-o sesiune festivă, de înaltă ţinută ştiinţifică 
și patriotică, cum este cea de a noua ediţie a „Zilei Culturii Naţionale”. 

MOMENT ANIVERSAR: 
160 DE ANI DE LA UNIREA PRINCIPATELOR 
ROMÂNE 


Prof. univ. dr. ing. VIDU BIDILEAN 
Membru de onoare al Academiei de Ştiinţe Agricole şi Silvice 
„Gheorghe lonescu Şişeşti” 

Ziua de joi, 24 ianuarie 2019 a marcat 160 de ani de la Unirea Principatelor Române, aniversare cu rezonanţe 
istorice de mari semnificaţii naţionale pentru poporul român. 

Într-adevăr, acela a fost„momentul fondator”în care a avut loc Unirea celor două Principate într-un stat omogen, 
administrativ şi legislativ, sub sceptrul aceluiaşi Domn - Alexandru loan Cuza, şi care a constituit fundamentul 
pentru făurirea Marii Uniri din 1918. 

Această zi încărcată de activităţi, a debutat la Catedrala Patriarhală cu Sfânta Liturghie, unde au fost pomeniţi 
Domnitorul Alexandru loan Cuza, mitropoliţii Nifon al Ţării Românești și Sofronie Miclescu al Moldovei, inclusiv 
ceilalţi făuritori ai Unirii Principatelor Române. 

După oficierea Sfintei Liturghii a urmat slujba Te Deum, prilej de mulţumire adus Lui Dumnezeu pentru realizarea 
acestui act fundamental din istoria naţională, la care biserica Ortodoxă Română a contribuit în mod semnificativ. 
Menţionăm că astfel de slujbe s-au oficiat în toate bisericile ortodoxe din ţară, iar apoi s-au tras clopotele timp de 
un minut. 

După săvârșirea slujbelor de la Patriarhie, întregul sobor bisericesc, împreună cu oficialităţile prezente și 
credincioși au participat la depunerea de coroane de flori la statuia Domnitorului Alexandru loan Cuza, din apro- 
pierea Patriarhiei. 

A urmat apoi desfășurarea Sesiunii solemne de comunicări ştiinţifice sub genericul, Unirea Principatelor Române, 
bază a Statului Român Modern”. Evenimentul a fost organizat de Academia Română în colaborare cu Patriarhia 

Ortodoxă Română și a avut loc în Aula „Teoctist Patriarhul”, acea clădire în care s-a decis Unirea în urmă cu 160 de 
ani, azi Palatul Patriarhiei. 

Primul care s-a adresat participanţilor a fost Președintele României, Klaus Werner lohannis, și în cuvântul domniei 
sale a spus, între altele, că: "exemplele elitelor și mesajul acţiunilor lor de acum 160 de ani ne este în continuare 
călăuzitor şi ne arată că, în vremuri grele, adevărații oameni de stat trebuie să se ridice la înălţimea marilor provocări 
şi să acţioneze în beneficiul cetăţenilor”. 

În continuare, Preafericitul Părinte Patriarh Daniel a prezentat comunicarea intitulată: „Unirea Principatelor 
Române, bază a Statului Român Modern”. Preafericirea Sa a precizat că: „Sesiunea solemnă este în acelaşi timp 
un eveniment patriotic, cultural și spiritual. „Este un eveniment patriotic, cultural și spiritual, bazat pe necesitatea 
cunoașterii profunde a trecutului istoric al poporului român, dar și un semn de omagiu și recunoștință pentru 
memoria domnitorului Alexandru loan Cuza, a Mitropolitului Nifon al Ţării Românești, a Mitropolitului Sofronie 
Miclescu al Moldovei şi a tuturor făuritorilor Unirii Principatelor Române. 

Părintele Patriarh s-a rugat Preasfintei Treimi, „icoana și izvorul unităţii și al comuniunii“,„să ne ajute să cultivăm 
permanent unitatea naţională, convieţuirea pașnică și cooperarea demnă cu alte popoare spre binele României“. 

A urmat comunicarea susținută de Academicianul loan Aurel Pop, Președintele Academiei Române care a evi- 
denţiat faptul că:,„naţiunea și Biserica au mers împreună și au construit România”. Domnia sa a amintit că:„Mitro- 
politul Nifon, un înaintaş al Patriarhului Daniel a prezidat Adunarea de alegere a lui Alexandru loan Cuza ca domn 
al Ţării Românești”. 

După pauză, timp în care Preşedintele României Klaus Werner Johannis a părăsit Palatul Patriarhiei, lucrările 
sesiunii solemne au continuat cu comunicările ştiinţifice având ca autori academicienii Dan Berindei, Răzvan Teo- 
dorescu și Victor Spinei. Distinșii academicieni și-au susţinut referatele într-o ţinută ştiinţifică înaltă cu momente 
inedite , social-istorice, cu privire la Unirea Principatelor. 

La finele sesiunii solemne, Părintele Varlaam Ploieșteanu, Episcop Vicar Patriarhal și secretar al Sfântului Sinod, 
a prezentat în faţa auditorului ultimele publicaţii apărute la Editura Basilica a Patriarhiei Române. Dintre acestea 
amintim volumele: Biserica Ortodoxă Română și Unirea Principatelor“, „Istoria Unirii Românilor“ - autor Acad. loan 
Lupaș, „Paşi spre Marea Unire: mărturii din Şcheii Brașovului“ - autor Pr. Prof. Vasile Oltean, și,Satul românesc, factor 
de coeziune și unitate românească - incursiune literară”, ş.a. 

La închiderea lucrărilor sesiunii, Preafericitul Părinte Patriarh Daniel a adresat mulţumiri organizatorilor și parti- 
cipanţilor pentru prezenţa la acest eveniment de mare semnificaţie istorică, apreciind faptul că a fost un moment 
aaa [ de cultivare a relaţii- 
lor dintre cele două 
instituţii venerabile 
- Academia Română 
și Patriarhia Română 
- întrucât „aceste 
activităţi de cultivare 
a relaţiilor cu Dum- 
„nezeu şi întreolaltă le 
socotim parte inte- 
„ grantă din creşterea 
noastră spirituală în 


comuniune”, 
În concluzie, 
evidenţiem că 


evenimentele  ani- 
versare ale Unirii 
Principatelor Române 
prilejuiesc reflecţii 
cu privire la acest 
„moment fondator”al 
României de astăzi, în 
drumul ei spre pace și 
progres economico- 
social. 

PROFESORUL, COMPOZITORUL, DIRIJORUL ȘI 
ETNOMUZICOLOGUL NICOLAE URSU 
(1905 - 1969) 


Preot dr. IONEL POPESCU 


Născut la data de 4iunie 1905, în satul Șanovița, 
comuna Chizătău, județul Timiș, Nicolae Ursu 
a urmat liceul la Lugoj, avându-l ca profesor pe 
compozitorul și dirijorul lon Vidu. După absolvirea 
cursurilor liceale, la îndemnul tatălui său, s-a înscris 
la Facultatea de Drept din Cluj, însă a urmat, în 
paralel, cursurile Conservatorului de Muzică şi Artă 
Dramatică din orașul transilvănean. A funcţionat 
ca profesor de muzică în Cluj și în Timișoara. 

Mare iubitor de muzică bisericească, profesorul 
Nicolae Ursu, de la a cărui trecere la Domnul come- 
morăm 50 de ani, a înființat pe lângă protopopiatul 
Cluj un cor bărbătesc, în anul 1933, „apreciat în 
unanimitatea credincioşilor ortodocși”, certifica 
protopopul N. Vasiu'. Membru al Uniunii Compozi- 
torilor, Nicolae Ursu a dirijat, de asemenea, corurile 
timişorene „Lyra” CFR, Corul PTTR (1937-1942) şi 
Corul catedralei mitropolitane (1943-1960). 

Stabilindu-se în Timișoara, Nicolae Ursu a trimis 
o scrisoare preotului paroh loan Imbroane de la 
parohia Timișoara losefin, prin care solicita numi- 
rea sa în funcţia de dirijor al corului „Doina Bana- 
tului”, funcţie rămasă vacantă în urma retragerii 
dr. Emil Grădinariu. În scrisoarea amintită, Nico- 
lae Ursu menţiona că prezența unui „profesor de 
specialitate, compozitor și dirijor, care am aranjat |» 
chiar concerte religioase, de colinde, în doi ani 
consecutivi, ba în diferite Dumineci am cântat şi | 
sfânta Liturghie la Bisericile din Fabrică (Timișoara 
„Sfântul Ilie” Fabric n.n.) și Mehala, cât am activat * 
în fruntea „Doinei Banatului” și „Lyra” CFR este mai mult decât necesară”?. 

Preotul loan Imbroane și consiliul parohial au aprobat solicitarea profesorului Nicolae Ursu de a prelua condu- 
cerea corului „Doina Banatului” și, până la sfinţirea catedralei mitropolitane, 6 octombrie 1946, coriștii din losefin 
au cântat sub bagheta sa dirijorală. 

După plecarea la catedrală, protopopul Patrichie Ţiucra şi Nicolae Ursu au trimis o scrisoare de mulțumire oficiu- 
lui parohial ortodox român Timișoara Iosefin, în care arătau că acest cor catedral, „deodată cu sfinţirea Catedralei 
din Cetate și începerea serviciilor religioase în noul lăcaș, fiind destinat prin însuși actul său de înfiinţare de către 
Sfânta Episcopie pentru a da răspunsurile corale în noua catedrală, se vede pus, pe de o parte, în situaţia fericită 
de a activa acolo unde este destinat, iar pe de alta, de a se despărți, cu regret, de Biserica din losefin, între zidurile 
căreia s-a plămădit și închegat și sub cupola căreia a intonat înălțătoare imnuri de slavă timp de 3 ani. 

Aflându-se, deci începând cu 6 octombrie 1946, în această situaţie de a nu mai putea servi cerinţele corale ale 
Parohiei din losefin, Corul Catedral exprimă prin aceasta sentimentele sale de adâncă mulțumire pentru ospita- 


1 Preot dr. Ionel Popescu, Josefinul ortodox. Contribuţii monografice, Ed. Învierea, Timişoara, 2012, p. 70. 
2 Arhiva parohiei ortodoxe române Timişoara losefin, scrisoare neînregistrată, datată la 24 ianuarie 1941. 

litatea ce i-a arătat-o On. Parohie, punând la dispoziție sala de repetiție, încălzitul în primul an, cum și subvenţia 
bugetară în timpul cât corul Catedral a ţinut locul și corului Parohial din Octomvrie 1943 până în Octomvrie 1946..'3. 

Pe lângă activitatea dirijorală, profesorul Nicolae Ursu a fost cel mai prolific, poate și cel mai valoros, compozitor 
de coruri al Banatului secolului XX, dar a desfășurat și o bogată activitate publicistică, ştiinţifică și didactică. Astfel, 
de-a lungul carierei sale, profesorul și etnomuzicologul Nicolae Ursu a publicat sute de articole, studii, recenzii, 
cronici muzicale și mai multe cărți, a compus muzică simfonică, pentru fanfară, muzică de cameră, corală, vocală 
(voce şi pian) și a fost cel mai de seamă folclorist bănăţean din prima jumătate a secolului al XX-lea. 

Născut și crescut în lumea mirifică a satului bănăţean, viitorul profesor, compozitor, dirijor și cercetător, a cântat 
în strana bisericii, împreună cu bunicul și cu tatăl său, a participat la jocurile din sat, la rugă, la colindat, la nunți 
şi botezuri, împreună cu tinerii de seama sa, aşa încât dragostea sa faţă de folclorul autentic l-a însoțit toată viața 
şi s-a concretizat în numeroase armonizări ale pieselor folclorice pentru cor pe voci egale, coruri de bărbaţi și de 
femei, ori coruri mixte, dintre care amintim: Urâtu mă duce-n lume, Toată lume-ar vrea să mor, Eu cu dor, mândra-i 
cu jele, Eu la joc, mama la joc, La mândra cu casa-n colţ, Cucule de unde vii? ş.a. 

Pe lângă cele menţionate, se cuvine a menţiona suitele sale corale: Suita | „Cărășana”, Suita a II-a „Pastorala”, 
Suita a III-a „Ceremoniala” (1965) și Suita a IV-a „Orăviţeana” (1968). De foarte mare importanţă sunt, apoi, studiile 
antologiile şi culegerile sale de folclor: Contribuţiuni muzicale la monografia comunei Sârbova, (Timişoara, 1939), 
Contribuţiuni muzicale la monografia comunei Măguri, (Cluj, Timişoara, 1940), Contribuţiuni muzicale la monografia 
comunei Ohaba-Bistra (București, 1956), Cântece și jocuri populare din Valea Almăjului (București, 1958), Cântece 
și jocuri populare bănăţene (1969), Folclor muzical din Transilvania și Banat, 300 de Colinde, cântece și jocuri, ediţie 
îngrijită de Rodica Giurgiu (1983). La acestea se adaugă și lucrările sale didactice, între care Curs complet de folclor 
muzical pentru învățământul superior€. 

La cele menţionate sumar se adaugă și remarcabilele sale compoziţii religioase: Piese din Liturghie și alte ceremo- 
nii, pentru cor mixt (cuprinde: Imnul heruvimilor; Ca pe Împăratul; Sfânt e Domnul; Plin e cerul - fugă vocală; Împărate 
ceresc; Tatăl nostru; Troparele și Fericirile; Adusu-mi-am aminte; Cu trupul adormind; Ridicat-am ochii; De Tine se bucură; 
În lordan; Isaia dănţuiește. 

Profesorului Nicolae Ursu îi aparțin, totodată și alte compoziții bisericeşti, între care amintim: Zece colinde și 
cântece de stea, pentru cor mixt și bărbătesc (Timişoara, 1938), colecţie care include: Vine Crăciunu pe seară, Se pre- 
umblă Maica Sfântă, Nașterea lui Hristos, Mărire lui Dumnezeu, Ce sară-i d-iastă sară, Trei păstori ş.a. 

Crescut în atmosfera frumoasă și impresionantă a cântării bisericeşti din satul natal Șanovița, unde bunicul și 
tatăl său erau „strănari” de seamă, profesorul Nicolae Ursu și-a manifestat dragostea faţă de Biserică în toată viața 
sa. Vremurile erau, însă, tulburi, regimul comunist-ateu nu promova intelectualii apropiaţi de Biserică, ba chiar îi 
marginaliza și, totuși, Nicolae Ursu a dirijat corul catedralei mitropolitane din Timişoara din anul 1943 și până în 
anul 1960, a compus și a publicat piese religioase, era prezent în fiecare duminică și sărbătoare în cafasul lăcașului 
mitropolitan. Curajul său, demn de toată lauda, i-a impulsionat și pe unii membri ai corului Operei Române din 
Timișoara, care au cântat în corul catedral, așa încât prestația acestuia, de un înalt nivel artistic, impresiona întot- 
deauna miile de credincioși prezenți la sfânta Liturghie. 

La 10 februarie 1969, profesorul Nicolae Ursu a plecat la Domnul. Numele său rămâne, însă, înscris, pentru 
totdeauna, în cartea de aur a muzicii naţionale și în istoria muzicii bisericeşti a Mitropoliei Banatului. 


3 Ibidem, dos. nr.7/1946-1947, actul nr.6 1/6 noiembrie 1946. 

4 loan Tomi, Lexicon. Muzicieni din Banat. Banatul timişean, Ed. a I-a, Ed. Furostampa, Timişoara, 2014, p. 509. 

5 Ibidem, p. 508-509. 

6 Viorel Cosma, Muzicieni români; Compozitori și muzicologi. Lexicon, Ed. Muzicală a Uniunii Compozitorilor, Bucureşti, 
1970, p. 435-436. 

7 Viorel Cosma, Muzicieni din România, Lexicon, vol. IX (Ş-Z), Bucureşti, Ed. Muzicală, 2006, p. 149-152. 

8 loan Tomi, Dicţionar. 123 compozitori, dirijori, muzicologi, Timişoara, Ed. Filarmonica „Banatul”, 2009, p. 41-42. 

BISERICA ORTODOXĂ ROMÂNĂ ȘI UNIREA 
PRINCIPATELOR ROMÂNE - 160 DE ANI DE LA 
„MICA UNIRE” 


- CÂTEVA CONSIDERENTE - 


Preot FLORIN-IONUȚ FILIP 

Anul acesta, la data de 24 ianuarie se împlinesc 160 de ani de la Unirea Principatelor Române. Palatul Patriarhiei 
este locul fostei clădiri a Mitropoliei Ţării Românești, unde s-au desfășurat lucrările Adunării elective, lucrări în cadrul 
cărora, la 24 ianuarie 1859, Domnitorul Alexandru loan Cuza al Moldovei a devenit și Domnitor al Ţării Românești, 
înfăptuind astfel Unirea celor două Principate Române. 

Lucrările Adunărilor Ad-hoc din Moldova și din Ţara Românească în 1857, au început cu o slujbă de Te Deum. 
Lucrările Adunării elective din lași, din ziua de 5 ianuarie 1859, când Alexandru loan Cuza a fost ales ca Domnitor 
al Moldovei, au început și ele tot cu o slujbă de Te Deum și, tot cu slujba de Te Deum a început și Adunarea electivă 
de la Bucureşti, care, în ziua de 24 ianuarie 1859, l-a ales pe Cuza-Vodă și ca Domn al Ţării Românești. 

lată că, slujba de Te Deum (care în lb. latină înseamnă „Pe Tine, Dumnezeule, Te lăudăm”), are o semnificaţie 
deosebită în viaţa poporului român, întrucât prin oficierea ei, mai întâi se aduce mulţumire lui Dumnezeu pentru 
toate darurile și binecuvântările pe care le-am primit de-a lungul istoriei de la EI, între acestea aflându-se mai ales 
darul unităţii româneşti de cuget şi simţiri, de limbă și de credinţă, de inimă și suflet, pe care Biserica Ortodoxă 
Română l-a cultivat prin rugăciune, prin predică, prin sfat și îndemn bun, dar și prin cărţile bisericești, tipărite 
„pentru toată seminţia românească”. 

„Ziua cea mare a veacului”, au numit oamenii din acele vremuri data de 24 ianuarie 1859, pentru că Unirea 
Principatelor Române, considerată de unii şi „Unirea Mică, ea devine „Unirea de Bază” sau „Unirea - Fundament”, 
adică cel dintâi temei pentru realizarea statului român modern, care, din anul 1862 se va numi ROMÂNIA, apoi 
temei pentru obţinerea independenţei naţionale (9 mai 1877), temei pentru ridicarea României la rang de Regat 

în anul 1881 şi, mai ales temei pentru Marea Unire de la Alba-lulia, de la 1 Decembrie 1918, precedată de Unirea 
Basarabiei cu România, la 27 martie 1918 și de Unirea Bucovinei cu România, la 28 noiembrie 1918.! 

Îndeosebi pentru Biserica noastră, Unirea Principatelor Române a constituit un puternic temei pentru recu- 
noașterea oficială a Autocefaliei Bisericii Ortodoxe Române ?, în anul 1885 și ridicarea Bisericii Ortodoxe Române 
la rang de Patriarhie, în anul 1925, după realizarea României Mari. 

În cele din urmă, mai menţionăm şi faptul că Unirea Principatelor Române a creat posibilitatea înfiinţării, în anul 
1860, a Universităţii din lași, (care cuprindea și Facultatea de Teologie), a Universităţii din București, în anul 18645, 
precum și a înfiinţării de noi gimnazii și școli primare. Un alt fapt deosebit, legat de acest eveniment, îl constituie 
obligativitatea și gratuitatea învăţământului primar românesc, ceea ce nu se întâlnea la tot pasul pe atunci prin 
Europa. 

Din aceste considerente Biserica noastră îi pomenește mereu, cu venerație și recunoștință pe Domnitorul Alexan- 
dru loan Cuza, pe Mitropolitul Nifon al Ţării Românești, pe Mitropolitul Sofronie Miclescu al Moldovei, precum și pe 
toţi cei care, dimpreună cu aceștia, au contribuit la înfăptuirea Unirii Principatelor Române, de la 24 ianuarie 1859. 


Note : 


1. Preafericitul Parinte Patriarh Daniel, Patriarhul Bisericii Ortodoxe Române, Aniversăm un act de dreptate si 
demnitate nationala, Basilica.ro — 24 ianuarie 2014; 

2. Decretul organic pentru înfiinţarea unei autorităţi centrale pentru afacerile religiei române, București, 1865; 

Constantin Drăgușin, Legile bisericeşti ale lui Cuza Vodă și lupta pentru canonicitate, în Rev. „Studii Teologice”, 
IX (1957), nr. 1-2, p. 86-103; 

3. Pr. loan Vicovan, Alexandru loan Cuza şi reformele bisericești, în 

4. „Istoria Bisericii Ortodoxe Române”, vol. II, Ed. Trinitas, lași, 2002, p. 164. 

ISTORIA CLERULUI MILITAR ÎN ROMÂNIA 


Preot drd. EMANUEL GAFIŢA 


În istoria românilor şi a înaintașilor acestora, Armata și Biserica au fost şi sunt două instituţii fundamentale”. 
Ele au avut structuri, funcţii și relaţii specifice, au lucrat împreună spre binele neamului și al creştinătăţii, au slujit 
stabilitatea internă, au asigurat statornicia etniei în timp şi în spațiu. Este important să amintim că lângă „cel dintâi 
și cel mai mare dintre regii Traciei", Burebista cca. 80 (70)-44 î. Hr., se afla marele preot Deceneu?, care după moartea 
lui Burebista devine, el însuși rege în Transilvania:. 

Numeroase alte mărturii arată că la români Scutul și Crucea au rădăcini vânoase. Amintim doar câteva exemple: 

Un călugăr“, Nicodim de la Tismana, era sfetnicul lui Vladislav Vodă (1364-1372), apoi a lui Radu Vodă (1373-1384); 

În 1424 preotul luga primea pentru „dreapta slujbă a sa, ca preot de oaste” satul Buciumeni, de la Alexandru cel 
Bun (1400-1432); 

La 1475, Ștefan cel Mare (1457-1504) scria principilor creștini că oastea Moldovei este pavăză pentru Europa, că 
„împăratul turcilor [...] se gândește cum să supuie și să nimicească toată creștinătatea” plănuind „să vie [...]cu toată 
puterea sa asupra noastră și să supuie ţara noastră care e Poarta creștinătății [...] dacă această poartă va fi pierdută 
- Dumnezeu să ne ferească de așa ceva - atunci toată creștinătatea va fi în mare primejdie” 

Constituirea Statelor Naţionale europene, cu precădere în secolul al XIX-lea, supranumit „secolul naționalităților”, 
a impus formarea armatelor naționale permanente și a serviciului militar obligatoriu pentru cetățenii de vârstă 
tânără, apți fizic şi intelectual să participe la acţiunile militare. 

În aceste condiţii Biserica a fost chemată să-și aducă aportul la întărirea morală a luptătorilor, prezenţa preotului 
în mijlocul soldaţilor pe câmpul de luptă a căpătat treptat un caracter organizat și permanent, reglementată prin 
legi și regulamente specifice. Pentru spaţiul românesc, Mitropolia Ungro-Vlahiei, în colaborare cu Departamentului 
Lucrărilor Ostășeşti, a întocmit, în octombrie 1850, cele dintâi instrucţiuni privind Îndatoririle preoţilor de oştire, care 
au fost în vigoare timp de douăzeci de ani. A urmat Înaltul Decret nr. 603 din 9/21 aprilie 1870, prin care Domnul 
Carol | al României a promulgat Regulamentul pentru clerul din armata permanentă, document ce a reglementat 
asistenţa religioasă în Armata Română timp de peste 45 de ani, până în anul 1915. 

În 1915 au fost întocmite și aprobate de Ministerul de Război Instrucţiunile asupra atribuţiilor preoţilor de armată, 
în temeiul cărora s-a desfășurat asistenţa religioasă în campaniile Armatei Române din anii 1916-1919, cât şi ulterior, 
până la data de 1 aprilie 1922, când, practic, s-a pus în aplicare, odată cu aprobarea Bugetului, Legea privitoare la 
organizarea clerului militar, urmată, în 1924, de Regulamentul de aplicare a acestei legi”. 


1 Vezi pe larg, Armata şi Biserica, ediţie coordonată de Ilie Manole, Bucureşti, 1996 apud Comandor Ilie Manole, „Serviciul 
Religios din Armata României ” în 1916 Un An Hotărător Pentru Istoria Românilor, Editura Universităţii Petrol-Gaze din Ploieşti 
2006, p. 270. 

2 Istoria României în date, Coordonator Dinu C. Giurescu, Editura Enciclopedică, Bucureşti 2003, p. 5 apud Comandor Ilie 
Manole, „Serviciul Religios... ”, p. 270. 

3 Ibidem p. 6 apud Comandor Ilie Manole, „Serviciul Religios... ”, p. 270. 

4 Ilie Manole menţionează în „ServiciulReligios... ”, p. 270 că Nicodim a fost ierarh, informaţie ce este eronată, nici chiar 
cercetările din ultima vreme nu precizează acest fapt; vezi Prof. Nicolae N. Tomoniu, „Noi cercetări privind biografia Primului 
Arhimandrit Al Sfintei Mănăstiri Tismana-Sfântul Nicodim de la Tismana”, Editura Online Semănătorul, mai 2010 - http://wvww. 
samanatorul.ro/editura/2010/Nicolae_ N Tomoniu-Vol I-Sfantul Nicodim de la Tismana.pdf - 12.28.2017. 

5 Comandor (r) dr. Ilie Manole, Preoții şi oștirea la război, 1830-1948, Târgovişte, 1998, pp. 23-24 apud Comandor Ilie 
Manole, „Serviciul Religios... ”, p. 270. 

6 |. Bogdan, Documentele lui Ștefan cel Mare, Vol. II, Bucureşti 1913, p. 337 apud Comandor Ilie Manole, „Serviciul Reli- 
gios...,p. 270. Ă 

7 Vezi instrucțiunile Indatoririle preoților de oștire din anul 1850, în Gheorghe Vasilescu, Asistenţa religioasă în oastea Ţării 
Româneşti în 1850-1870, în vol. Armata și Biserica, coord. Ilie Manole, București, 1996, pp. 132-135 (Colecţia,,Revista de 
Istorie Militară”, nr. 4). Vezi Regulamentul pentru clerul din armata permanentă din anul 1870, în „Monitorul Oficial”, nr. 79 
din 9/21 aprilie 1870. Precizăm în context că Regulamentul totaliza 15 articole cuprinse în două capitole, cu prevederi atât pentru 
îngrijirea celor suferinzi, cu precădere în campanii şi răspândirea ştiinţei de carte în rândul ostașilor. Un set amplu de instrucțiuni, 
Datoriile preotului în armată, elaborate în 1876 („Biserica Ortodoxă Română”, anul IV, 1877-1878, pp. 173-180.) detaliau pre- 
vederile celor 15 articole din Regulament, devenite obligatorii atât pentru preoţi, cât şi pentru comandanții unităților militare. Pe 
baza acestora s-a desfăşurat activitatea preoţilor mobilizați ce au însoţit ostașii Armatei Române în războiul pentru Independenţa 
de Stat a României în anii 1877-1878, cât şi ulterior, până în anul 1915. Vezi documentul Instrucţiuni asupra atribuţiilor preoților 
de armată, în vol. Gheorghe Nicolescu ş.a., Preoţi în lupta pentru marea Unire, 1916-1919, Editura Europa Nova, București, 2000, 
pp. 11-23 (doc. 13) pe baza cărora s-a realizat activitatea preoţilor mobilizați în Războiul pentru Intregirea Nemului (1916-1919) 
apud Aurel Pentelescu și lonuţ-Constantin Petcu, Episcopii Armatei Române, Biografii. Documente (1921-1948), Editura Militară, 
Bucureşti 2016, pp. 15-16. 

1914 a pus şi în faţa Biseri- 
„cii Ortodoxe Române pro- 
„ blema asistenţei religioase a 

militarilor Armatei Române 
în cazul intrării României în 
vâltoarea conflictului armat. 
Drept urmare, Sfântul Sinod 
în şedinţa din 15 mai 1915 a 
desemnat pe părintele Con- 
stantin Nazarie, să organizeze 
şi să conducă Serviciul Religios 
al Armatei Române în timp de 
război, ca delegat al Sfântului 
Sinod pe lângă Marele Cartier 
General. 

Vasta muncă organizatorică depusă de Constantin Nazarie, traversând greutăţile ce păreau insurmonabile, 
atât din partea Bisericii, dar mai ales a Armatei, au făcut ca la declanșarea ostilităţilor, în august 1916, Serviciul 
Religios al Armatei Române să fie funcţionabil, preoţii militari mobilizați însoţind unităţile militare la care au fost 
repartizaţi în vâltoarea războiului. 

Cuvântul rostit de Protoiereul lconom Constantin Nazarie la 17 august 1919 preoţilor militari rămâne o frumoasă 
pildă pentru rostul și misiunea sacră a slujitorilor lui Dumnezeu care și-au asumat responsabilitatea de a fi alături 
de militari atât în timp de pace, cât mai ales în timpurile vitrege ale războiului: „Fiţi veșnic printre soldaţi, convorbiţi 
cu ei părintește, pipăiţi-le mișcările sufletești și, fără zgomot, turnaţi balsam duhovnicesc pe rănile ce, eventual, ați 
descoperi. (...) Momentele sunt mari și de o frumuseţe rară; fiţi dar la înălțimea lor”?. 

Legea privitoare la clerul militar a fost votată aproape în unanimitate (107 voturi pentru, 2 voturi contra) de 
către Adunarea Deputaţilor în şedinţa din 19 iulie 1921". Legea privitoare la organizarea clerului militar a marcat 
înfiinţarea, sub raport militar, a Inspectoratului Clerului Militar în structura Ministerului de Război, iar sub raport 
ecleziastic a Episcopiei Militare a Armatei Române în organigrama Sfântului Sinod al Bisericii Ortodoxe Române. 

Cel dintâi episcop ce păstorește Episcopia Armatei este Justinian Teculescu, fost protopop de Alba Iulia, păsto- 
rind clerul militar activ și ostașii Armatei Române în perioada 1 aprilie 1923 - 18 dcembrie 1924, când a fost numit 
episcop eparhiot al eparhiei Cetatea Albă-lsmail. Sub cârmuirea sa s-a intensificat procesul de sporire a numărului 
de preoţi militari. Marele său merit, fiind acela de a fi redactat Regulamentul pentru punerea în aplicare a Legii pri- 
vitoare la organizarea clerului militar"?. 

După mutarea sa, în conducerea clerului militar vine arhimandritul dr. loan Stroia, care va fi hirotonit arhiereu 
la 14 iunie 1925 în Catedrala Patriarhală din București. Acesta conduce clerul militar activ până la moartea sa, sur- 
venită la 18 aprilie 1937, în vârstă de 72 de ani, având cea mai îndelungată păstorire dintre arhiereii militari, fiind 
vorba de 12 ani. 

Episcopul loan Stroia este recunoscut în istoria Episcopiei Armatei ca fiind cel ce a pus bazele la două importante 
documente privind activitatea preoţilor aflaţi în subordine: Instrucţiuni provizorii asupra Serviciului religios în timp 
de pace și în timp de război, în anul 1931 și Legea pentru organizarea clerului militar, în 193712. De reţinut mai este 
și faptul că în timpul păstoririi sale sediul Episcopiei Militare a fost mutat de la București la Alba Iulia, Catedrala 
încoronării devenind, între anii 1925-1948, Catedrala Episcopiei Militare.'3 


8 Aurel Pentelescu şi lonuţ-Constantin Petcu, Episcopii Armatei Române..., p. 19. 

9 Comandor (r.) dr. Ilie Manole, Preoții și oștirea la români (1830-1948), Târgovişte 1998, p. 67 apud Maior dr. Florin Şperlea, 
„Preoți militari pe câmpul de luptă” în 1916 Un An Hotărâtor Pentru Istoria Românilor, Editura Universităţii Petrol-Gaze din 
Ploieşti 2006, p. 288. 

10 „„Monitotul Oficial. Partea I” nr. 69, din 6 august 1921, pp. 3919-3920 apud Aurel Pentelescu şi lonuţ-Constantin Petcu, 
Episcopii Armatei Române..., p. 18. 

11 „Monitorul Oficial. Partea I”, nr. 115, 29 mai 1924, pp. 5891-5894 apud Aurel Pentelescu şi Ionuţ-Constantin Petcu, 
Episcopii Armatei Române..., p. 19. 

12 Ibidem, nr. 67 din 22 martie 1937, pp. 2794-2795 apud Aurel Pentelescu şi lonuţ-Constantin Petcu, Episcopii Armatei 
Române..., p. 20. Ă 

13 Din 1948 Catedrala Ortodoxă din Alba-lulia, cunoscută până atunci cu numele Catedrala Incoronării, s-a numit Catedrala 
Reîntregirii Bisericii sau Catedrala Reîntregirii apud Aurel Pentelescu şi lonuț-Constantin Petcu, Episcopii Armatei Române..., 
p. 20. 

După decesul Episcopului loan Stroia, în 18 aprilie 1937, și instalarea Episcopului Partenie Ciopron la Alba lulia 
în toamna aceluiași an, 1937, Episcopia Armatei Române a intrat într-o nouă etapă a evoluţiei ei. Energicul ierarh 
a elaborat în scurt timp un plan unitar de activitate cu măsuri ferme şi imediate de revigorare a instituţiei clerului 
militar, mai ales că situaţia din Europa era prevestitoare de război.! 

După rupturile teritoriale și dezmembrarea României Mari în vara anului 1940, Episcopul Partenie a străbătut ţara 
în lung și lat, îndeosebi în zona de vest a acesteia, săvârşind în faţa efectivelor mobilizate Sfânta Liturghie, urmată de 
ample predici mobilizatoare cu scopul de a depăși momentele tragice prin care trecea Neamul Românesc și Ţara?. 
Numărul preoților militari a crescut în mod vizibil, ajungându-se ca în 1944 să funcţioneze 102 preoți militari activi. 

Vâltoarea celui de al doilea Război Mondial a cuprins și Episcopia Armatei Române, preoții militari activi și cei 
mobilizați au însoţit trupele române în întreaga campanie din anii 1941-1945. 

Lovitura de stat de la 23 august 1944 a schimbat nu numai discursul politic, juridic, diplomatic etc., ci însăși 
destinul istoric al Neamului Românesc. Episcopia Armatei Române s-a aflat în anii ce au urmat, 1944-1948, la răs- 
cruce, procesul încheindu-se la desființarea acesteia prin Legea privind regimul general al cultelor din 4 august 1948. 

Astfel după aproape 100 de ani de existenţă religioasă în armată, ateismul ia locul religiei în cazărmi, școli, 
spitale militare, garnizoane, Armata fiind separată oficial de Biserică.5 

Începând cu anul 1990, în Armata Română, s-a reluat activitatea de asistenţă religioasă, fiind văzută ca o necesitate, 
indiferent de confesiunea căreia militarii aparţin, astfel că începând cu 1 ianuarie 1994 în cadrul Ministerului Apărării 
Naţionale a fost înființat un Compartiment de Asistenţă Religioasăs. Primul preot chemat să reînnoade legăturile 
dintre Biserică și Armată a fost Preotul Ştefan Bughiu de la Facultatea de Teologie din Bucureşti. Prin munca acestuia 
s-a întocmit Protocolul cu privire la organizarea și desfășurarea asistenţei religioase în Armata României dar şi Ordinul 
General nr. 20 al Ministrului Apărării Naţionale privind activitatea de Asistenţă Religioasă în Armată. Se relua astfel 
după 50 de ani activitatea de asistenţă religioasă cu caracter permanent. 

Pentru coordonarea activităţilor de asistenţă religioasă s-a organizat Secția de Asistenţă Religioasă a Armatei. 
Conducerea acesteia era asigurată de un preot. Protocolul amintea că preotul are o dublă subordonare. El se 
subordona din punct de vedere administrativ comandantului unităţii militare în care era încadrat iar din punct de 
vedere spiritual-canonic se supune episcopului locului cu obligativitatea respectării tuturor rânduielilor bisericești”. 
Documentul amintit se completa prin Ordinul 20 al Ministrului Apărării Naţionale din 09.06.1996. 

Un pas important în istoria asistenţei religioase a fost adoptarea Legii nr. 195 privind constituirea și organizarea 
clerului militar din 6 noiembrie 2000, mult mai complexă și cu mai multe beneficii pentru organizarea în bune 
condiții a activităţii religioase în Armată." 

La nivelul Ministerului Apărării Naţionale s-a constituit Secţia de Asistenţă Religioasă, ca structură specializată, 
independentă și subordonată nemijlocit șefului Statului Major General." 

Cea mai mare provocare actuală a preoților militari este participarea alături de unităţile operative în teatrele de 
operaţii din zonele de conflict precum: Bosnia, Irak sau Afganistan. În cadrul acestor misiuni internaţionale preotul 
asigură asistenţa religioasă a trupelor pe care le însoțește încercând prin mijloacele ce le are la dispoziţie să ridice 
moralul ostașilor, să-i îmbărbăteze, să-i întărească spiritual şi să se roage pentru ei.? 


1 Aurel Pentelescu şi lonuţ-Constantin Petcu, Episcopii Armatei Române..., pp. 20-22. 

2 Aurel Pentelescu, Episcopul Dr. Partenie Ciopron. Drumuri pastorale printre ostași, în „Revista de Istorie Militară”, nr. 
5-6 (63-64), 2000, pp. 9-14 apud Aurel Pentelescu şi lonuţ-Constantin Petcu, Episcopii Armatei Române..., p. 22. 

3 Aurel Pentelescu şi lonuţ-Constantin Petcu, Episcopii Armatei Române..., pp. 22-23. 

4 Aurel Pentelescu și lonuţ-Constantin Petcu, Episcopii Armatei Române..., p. 28. 

5 Gheorghe Nicolescu, Gheorghe Dobrescu, Andrei Nicolescu, Preoți în tranșee...., p. 27 

6 Locotenent-colonel, Ștefan Olteanu, Secția de Asistenţă Religioasă, în „Spirit militar modern”, serie nouă, nr. 3 din 2001, 
p. 5 apud Marius Guguci, Asistența Religioasă în Armata României pe Timp de Război. Rolul Misionar al Preoţilor Militari, 
Editura Vasiliana '98, laşi 2016, p. 395. 

7 Protocol cu privire la organizarea şi desfăşurarea asistenţei religioase în Armata României apud Marius Guguci, Asistenţa 
Religioasă în Armata României..., p. 397. 

8 La acea dată Ministrul Apărării Naţionale era d-l Gheorghe Tinca apud Marius Guguci, Asistența Religioasă în Armata 
României..., p. 399. 

9 Ordinul General nr. 20 al Ministrului Apărării Naţionale, privind activitatea de asistenţă religioasă în Armată, din 09.07.1996, 
p. | apud Marius Guguci, Asistenţa Religioasă în Armata României... p. 399. 

10 Legea nr. 195 privind constituirea şi organizarea clerului militar, cap. |, art. | paragraf. (1) apud Marius Guguci, Asistenţa 
Religioasă în Armata României..., p. 400. 

11 Legea nr. 195 privind constituirea şi organizarea clerului militar, cap. II, art. 15 paragraf. (1) apud Marius Guguci, Asistenţa 
Religioasă în Armata României..., p. 401. 

12 Marius Guguci, Asistenţa Religioasă în Armata României..., pp. 407-415. 

JURNAL DE SUFLET (VII) 


Prof. CRISTIAN-ILIE BĂLEANU 


Rugăciunile spuse cu faţa către fereastră, un capitol care mă purtase mai puţin peste meleagurile nostalgiei 
în timp ce eram elev. Am petrecut școlăreşte, acordând puţină atenţie acelor momente, probabil datorită vârstei 
fragede, iar acum parfumul lor mă îmbată. Mi le închipui şi le analizez de la catedră privind către geam... Rugăciu- 
nile spuse cu faţa către fereastră au luat naștere la școală. Pe atunci niciunul dintre elevi nu făcea distincţie între 
fereastră și icoană, evlavia din rugăciune fiind aceeași. Ni-L imaginam aievea pe Dumnezeu privindu-ne din adâncul 
azur. Parcă intuiam cu toţii vorbele sfinţilor care slăvesc sinceritatea și credința copiilor. Întruneam virtuțile unor 
buni creștini. Ușor, ușor ne-am schimbat pe rând. A intervenit o abruptă maturizare. Nu știu cât de mult am resimţit 
această diluare a purității în timp. Acum văd același parcurs la alţii. 

Sala de clasă - un loc deschis tainicei poezii. 

Bun venit după atâta timp... Privește-te puţin să-ți mai amintești de tine. Acolo-n interior, deși învechit, ceva 
corespunde cu aeroportul de gânduri și rugăciuni. Se trezesc pentru scurt timp toate momentele ce încă n-au 
apus. Le-am scris pe toate pe-o hârtie... O citesc în gând de fiecare dată când aud clopoţelul. 

Copiii privesc către fereastră. Mă întorc și eu, sper că n-am întârziat! Albastrul cerului aduce liniște în inimile pe 
care acum încerc să le deschid, pentru a învăţa să se unească cu mintea. Căci numai aşa Îl vor primi pe Cel pe care-L 
caută cu inocenţă cum L-am căutat și eu departe, în văzduh. Ne-am aşezat cu toţii pe scaune. Zâmbim liniștiți. Stă 
lângă noi. Acum iau loc în bancă, simţindu-mă mai tânăr și-L ascult. Sunt curios ca odinioară. Ora de religie a început. 

PREDICĂ LA TĂMĂDUIREA FEMEII GÂRBOVE 


Preot AUREL FEDIUC 


lubiţi credincioşi, pericopa 

7 evanghelică ne prezintă o vinde- 
care săvârșită de Mântuitorul lisus 
Hristos asupra unei femei care era 
“ stăpânită de un duh de neputinţă. 
Mântuitorul lisus a săvârșit minu- 
1 neavindecăriiîn sinagogă, după ce 
a isprăvit cuvântul de învățătură. 
Această femeie era stă- 
pânită de diavol, probabil ca 
urmare a unor păcate săvârșite 
de ea, deși Evanghelistul Luca 
nu menționează. Astăzi, vom 
încerca să reflectăm starea noas- 
tră de păcătoșenie, precum și 
unele mijloace de îndreptare și 
3 desăvârșire. Păcatele noastre, tră- 
irea pătimașă și o viaţă fără frica 
de Dumnezeu, gârboveşte sufletul 
nostru și urâţește chipul lui Dum- 
 nezeu. Părintele Arsenie Boca ne 
spune ,„...desăvârșirea este finalita- 
tea noastră-cu poruncă-dacă este 
cine să priceapă...,, (leromonah 
Arsenie Boca, Cărarea Împărăției, 


pag. 147). 

Din pricina decăderii noastre, mintea noastră nu mai este ,„, mintea lui Hristos,,. De ce o pângărim, de ce 
o murdărim? Oare..., când ne v-om gândi la mântuire? Oare ..., când ne v-om aminti de pedeapsa veșnică? 
Acel „memento mori,, ...oare, nu ne face să fim mereu într- o stare de priveghere, de rugăciune..., să dorim să fim 
plăcuţi Mântuitorului? Mântuitorul a spus:"Veni-va stapânul slugii și o va tăia din dregătorie. Acolo va fi plângerea 
şi scrâșnirea dinţilor” (Matei 24, 51 ). Ce cumplit este iadul! O! Doamne, ajută-ne să ne întoarcem de pe cărarea 
pierzaniei, lisuse, luminătorul nostru, luminează-ne! ...ca să fim fii ai luminii, pentru că „...acum suntem lumină 
întru Domnul...,(Efeseni 5, 8). 

lubiţi credincioși, unii dintre noi trăiesc în bătaia vântului... trăiesc fără Dumnezeu, nu vin la biserică, trăiesc 
în concubinaj, alții nu cunosc și nu respesctă sărbătorile, mulţi nu ne spovedim, nu ne împărtășim. Unii trăim 
în ţara îndepărtată a păcatului ca şi fiul risipitor... diavolul ne ucide sufletul..., unii „trăim , dar sufletul (ne) este 
mort,, (Sf. Maxim Marturisitorul,Studii teologice și filosofice volum 3, cap.35, pp.109-110). Pericopa evanghelică 
de astăzi ne pune în față un astfel de suflet mort, pierdut, vândut celui rău. Mântuitorul S-a rugat cu lacrimi în 
Ghetsimani, iar noi, oare plângem cu zdrobire de inimă păcatele săvârșite, conștientizăm drama noastră?.Avva 
Pimen ne spune:,cel ce voiește să se izbăvească de păcate, prin plâns se izbăvește” (Avva Pimen, scrierile Părintilor 
Pustiei, cap.119, pag.182). 

De aceea se abat asupra noastră necazurile, bolile, nenorocirile, pentru că trăim într-o decădere morală, uităm 
de Dumnezeu, ne rugăm prea puţin și adesea superficial. Prietenul cel mai apropiat și sincer ne este Dumnezeu, 
însă și noi trebuie să-i răspundem prin împlinirea poruncilor. Înaltpreasfinţitul Părinte Mitropolit loan spunea:,, 
Ascultarea Evngheliei lui Hristos și împlinirea ei-aceasta a fost ultima poruncă pe care a dat-o Dumnezeu -Tatăl 
omului pe pământ. Binecuvântaţi vor fi aceia care vor împlini ...„ (Î.P.S. loan - Mitropolitul Banatului, Pe cărarea 
raiului, ed.a2-a, pag.171). Doamne, fă inima noastră locaș al Duhului Sfânt, Doamne, alungă din inima noastră 
înclinațiile spre greșeli și fă-o potirul voii Tale. 

lubiți credincioși, pericopa evanghelică de astăzi ne prezintă o minune săvârșită de Mântuitorul lisus Hristos 
asupra unei femei care era stăpânită de satana, adevăr confirmat chiar de Mântuitorul lisus Hristos. Evanghelistul 
Luca nu ne precizează cauza neputinței, însă, presupunem o stare de păcătoșenie.Știm că o stare a noastră de 
păcătoşenie are consecințe patologice sufletești și trupești. Sănătatea, succesele și viața noastră sunt măsura 
nivelului de moralitate și credință. Ea era gârbovă şi nu putea să se ridice de optsprezece ani. Presupunem că 
ea îşi dorea vindecarea, și... vindecarea a venit de la Domnul lisus Hristos. Evanghelistul Luca ne spune că nu ea 
a cerut vindecarea,ci Mântuitorul a chemat-o și i-a zis: „Femeie, ești dezlegată de neputinţa ta „(Luca 13, 12) 
vindecând-o sufletește și trupește prin „punerea mâinilor Lui,,. Mântuitorului i s-a făcut milă de ea și a interveni 
direct să o vindece, fără să mai ceară ea. Aici vedem că Dumnezeu vrea vindecarea omului și se milostiveşte faţă 
de oameni. Vindecarea noastră vine tot de la Dumnezeu, însă , prin Harul lui Dumnezeu, rugăciune, credință 
şi fapte bune. Trebuie să facem ca viața noastră să fie o lumină izvorată din rugăciune și fapte bune, 
trebuie să iradiem sfinţenie prin comportamentul nostru, pentru ca prin faptele noastre să se preaslăveasca 
Tatăl cel Ceresc (Matei 5, 16.) 

lubiţi credincioși, observăm din pericopa evanghelică păcatele fățărniciei, ipocriziei, falsităţii şi a invidiei pe 
care le-a făcut mai marele Sinagogii, păcate care există și astăzi, ba chiar crezute de noi nu prea grave.Totusși.., 
aceste păcate sunt odioase, periculoase, pentru că se potstrecura în sufletul nostru, fără să le sesizăm și pot crea 
semenului nostru adevărate drame. Ele pot aduce suferința imediată semenului nostru, dar și pierderea mântuirii 
noastre. Pot aduce pierderea mântuirii pentru că lovesc în virtutea dragostei creştine, însă sufletul răutăcios şi 
invidios trebuie să ceară vindecare la dragostea milostivă a lui Dumnezeu prin spovedanie și îndreptare. Noi mur- 
dărim sufletul cu multe pacăte, așa încât,,valurile păcatelor mele, Mântuitorule ,ca în Marea Roșie întorcându-se, 
m-au acoperit degrab, ca oarecând pe egipteni și pe mai-marii lor, (Sfântul Andrei Criteanul, Canonul cel Mare, 
cântarea a 6-a, irmosul 2, Editura Institutului Biblic si de Misiune Ortodoxă, București, 2018).,Întăreşte, Doamne, pe 
piatra poruncilor Tale, inima mea care se clatină; că Tu singur ești sfânt și Domn,, (cântarea 3-a „irmosul „pag. 40). 

Mai marii religioși ai poporului evreu practicau adesea aceste păcate, fapt pentru care, într-un anumit context, 
Mântuitorul li se adresează direct prin interjecţia „vai“. lată ce le spune: „Vai vouă, cărturari și farisei făţarnici! , 
că închideți împărăţia cerurilor de dinaintea oamenilor; că voi nu intraţi, şi nici pe cei ce intră nu-i lăsaţi să 
intre” (Matei 23, 13). Păcatele fățărniciei și a falsităţii afişează o premeditare care scoate în evidenţă un suflet 
răutăcios, pustiit și anormal. Acest suflet este departe de Dumnezeu, este chiar stăpânit de diavol și încarcerat în 
lumea poftelor pământești. 

lubiţi credincioși, aminteam mai la început de păcatul nerespectării sărbătorilor și a zilei de Duminică, fapt 
confirmat de Sfânta Scriptură: „În ziua întâi a săptâmânii (Duminică) adunându-ne noi să frângem pâinea...,, (F.A. 
20 , 7). Așadar avem datoria să respectăm toate sărbătorile și să participăm la Sfânta Liturghie, (por.1 bis.), pentru 
a gusta încă de pe acum din arvuna vieţii veșnice. 

Totuși, în cazul nostru, Mântuitorul lisus Hristos nu a săvârșit nici o ilegalitate prin nerespectarea sabatului 
și săvârşirea minunii, pentru că: 

a) Femeia gârbovă era stăpânită de diavol și se impunea urgent dezlegarea, întrucât mai de preţ este omul decât 
timpul... Vedem cuvintele Mântuitorului: "Dar aceasta, fiică a lui Avraam fiind, pe care a legat-o satana, iată 
de optsprezece ani, nu se cuvenea, oare, să fie dezlegată de legătura aceasta, în ziua sâmbetei ?,, (Luca 13,16) 

b) Prezenţa Măntuitorului Însuşi, acolo (în sinagogă ) a minimalizat și chiar anulat ziua sâmbetei. 

c) Adevărata fericire a omului este în prezenţa lui Dumnezeu. Din savârșirea acestei minuni putem trage 
concluzia că persistenţa noastră în păcate atrage pierderea mântuirii, dar și avertismentul că, atunci, când suntem 
sub povara păcatului trebuie să alergăm la biserică - laboratorul invierii noastre -și să cerem urgent vindecare 
de la Dumnezeu. 

În acest sens Biserica ne pune la îndemână Sfintele Taine, ca mijloace sigure de vindecare-Taina Spove- 
daniei și a Sfântului Maslu - „Dar acest neam de demoni nu iese decât numai cu rugăciune și cu post,,. (Matei 
17 ,21), precum şi alte rugăciuni din Molitfelnic. La acestea trebuie adăugate faptele bune și rugăciunea noastră 
particulară. Dumnezeu ne așteaptă ca pe niște copii ai Lui...„„El nu ne refuză când suntem în stare de păcat, (P. 
Nellas, Îndreptarea omului în Hristos, pag. 106 ), ci ne primeşte și ne mângâie cu harul și darul Său. Aşadar, 
„Văzând întruparea lui Dumnezeu, să ne înstrăinăm din lumea cea deșartă și mintea la cele dumnezeiești să o suim, 
că pentru aceasta Dumnezeu pe pământ S-a pogorât, ca să ne ridice la ceruri ..“ (Acatistul Domnului nostru lisus 
Hristos, condacul al 8-lea). 

PREZENTARE DE CARTE 
VOCILE NOASTRE! 


1 Timişoara, Editura Universităţii de Vest, Colecţia Biblioteca de Cercetare, seria Ştiinţele Comunicării, 2016, 33 1p. 


Dr. FLORIN-CORNELIU POPOVICI 


Am în mână un volum scris la nouă mâini, Vocile noastre, o 
lucrare vastă, amplă, din păcate puţin cunoscută și răspândită în 
mediul academic românesc, rodul unui colectiv (l-aș putea numi 
simbolic „cor”) de specialiști în domeniul Științelor Comunicării, 
din zona învățământului universitar timişorean, o carte de pio- 
nierat care, la adăpostul unor „povești” de viaţă (privată și pro- 
fesională, din care lipsește cu desăvârșire elementul ficțional), 
punere în practică a ceea ce postulează metoda autoetnografică 
de cercetare, e o „spunere”cu năduf colectivă a „ofurilor” care-i 
urmăresc obsesiv pe autori (asistenţi, lectori și profesori univer- 
sitari) în legătură cu starea actuală a învățământului românesc, 
a neajunsurilor majore și a tarelor care-l caracterizează. Auten- 
tică, veritabil act de curaj și de asumare-responsabilizare, Vocile 
noastre se vor un serios semnal de alarmă, nu doar un glas de 
sirenă pierdut în neant, un lamento conjunctural sau cuvinte 
rătăcind în pustiu, care să ajungă la urechea celor îndrituiţi politic 
să vegheze la bunul mers al Educaţiei din România și să ia măsu- 
rile care se impun pentru ieșirea grabnică din impas. Cu toții știm 
că, cel puţin din 1990 încoace, Educaţia, Sănătatea și Cultura 
reprezintă cele trei mari „cenușărese', cele trei mari domenii 
majore „văduvite” de interesul pe care l-ar fi meritat din partea 
tuturor guvernanţilor care s-au succedat la putere din anul cu 
pricina. Apariţia unei astfel de cărți de tip acoladă, necesară și 
obligatorie, e dovada irefutabilă că Educaţia românească e în 
derivă, la un pas de colaps, că „sistemul” (termen abstract cu 
care ne-am obișnuit în tranziţia noastră spre nicăieri) e departe 
de a funcţiona la parametrii optimi, că preţul pus pe instruire e 
unul modest (vecin cu ignoranţa), că lucrurile sunt departe dea 
se situa în zona „normalităţii” spre care tânjim cu toţii, că în absenţa unei educaţii solide, pluridisciplinare, viitorul 
ţării ne este pecetluit, miza nefiind o banală generaţie de absolvenţi (citește „de sacrificiu”), ci soarta tinerilor în 
corpore, implicit a naţiei. 

Vocile noastre transmit mesaje clare, răspicate, pe-nţelesul tuturor (personalizarea fiecărei luări de poziţie 
alungă ideea că se teoretizează „în gol”, de dragul demagogiei), fiindcă, nu-i așa, educaţia ne privește (sau ar trebui 
să ne privească). O primă concluzie care se degajă din volum este aceea că niciun guvern postdecembrist nu și-a 
asumat voinţa politică și responsabilitatea în problema spinoasă a educaţiei. O a doua vizează serioasa, în același 
timp îngrijorătoarea, absenţă a specialiștilor din domeniu, a competenţelor care să vină în sprijinul ocupării unor 
poziții politice cheie care hotărăsc destinul învățământului. 

Vocile noastre nu-și propun să iniţeze o neproductivă „vânătoare devrăjitoare”, ci radiografiază o stare de fapt. 
Punct cu punct, virgulă cu virgulă. Cunoscători din interior ai sistemului, lucizi, raţionali, gata oricând să facă proba 
competenţelor și a expertizei dobândite în materie de Comunicare, mânaţi de necesitatea urgentă a schimbării, cei 
nouă autori (i-am numit pe Simona Bader, Cosmin Băiaș, Daniel Ciurel, Georgina Gabor, Constantin Grecu, Lucian 
lonică, Loredana de Maio, Alina Marghescu, lrina Pop - în ordinea în care sunt înșiruiți pe coperta întâi) oferă şi 
soluţii de revigorare, puncte de plecare obligatorii, și nu opinii personale „sterile', paradă de intelect. De unde și 

caracterul altruist al cărţii în cauză. Marele merit al Vocilor este acela că ideile converg, vorbesc în solidar, ţintesc 
aceeaşi cauză comună, fiind situate sub acelaşi numitor comun al muncii în echipă, al implicării active în destinul Cetăţii. 

Autorii povestesc și se povestesc, transmit un mesaj, urmăresc o finalitate, confesiunea ocupând un rol însemnat 
în economia cărții. Ţinând cont de principiul de bază al comunicării, vocile sunt „emiţătorii” care aşteaptă feed- 
back-ul „receptorilor, scopul fiind unul popularizant. Nu sunt atât „probe” de comunicare, cât discursuri menite 
să se apropie de oameni, discursuri menite să conștientizeze, să deschidă o cutie a Pandorei care, indiferent de 
consecinţe, trebuie triumfat asupra a ceea ce conţine. Ideea de poveste, strategie textuală binevenită în contextul 
de a se face ascultați de către cei mai mulţi, are în vedere, în majoritatea cazurilor, experiențele personale ale celor 
care istorisesc, parcursul profesional (studenţia, licenţa, masteratul, doctoratul în ţară sau în străinătate, dreptul de 
a conduce doctorate), iluziile și sfârșitul iluziilor, falia dintre așteptări şi „oferta”finală. Din toate se degajă dezamă- 
girea, nostalgia după un „mai bine” posibil care întârzie să apară, sentimentul irosirii și al neîmplinirii, dar şi hotărârea 
fermă de a nu abandona, de a rămâne locului și de a pune umărul la schimbare. Aspectul personal, familial, vine să 
întregească o poveste cu accente paideice, cu rost de învăţătură. 

Vocile noastre, tot atâtea portavoci, înțeleg că împreună se pot face mai ușor auzite, că pot deveni o forță 
de care trebuie să se ţină cont, să fie luată-n seamă, o voce colectivă care să conteze cu-adevărat. Comunicând, 
cei nouă autori se identifică, devin „transparenţi”. Pe de-o parte specialiștii, pe de alta oamenii, fiindcă umanul îi 
coboară în agora, de unde și apartenenţa la cauza celor mulți. 

Sunt nouă povești a tot atâtea deveniri, o sumă de voci prin care autorii caută să (se) înțeleagă. Ce întâlnim 
aici e organizare discursivă, metodă, tipuri și diferenţe de idei (caracterul „democratic” al comunicării), cumul de 
experiențe culturale, voci care se opun tăcerii și care strecoară abil în text fundamente ale Comunicării, de unde și 
ideea că fiinţa are sens în interiorul comunității. Experiențele povestite, uneori cu lux de amănunte, cu divagații în 
zona intimismului, ne prezintă oameni care, la rândul lor, au nevoia de confirmare, oameni care, ca și cei din afara 
domeniului specializat al Comunicării trăiesc, pătimesc, suferă, au pasiuni, simt, triumfă, ratează, sunt sensibili, 
iubesc, scriu, călătoresc, au hobby-uri, simt nevoia comunicării etc., de unde ipostaza „caldă”, construită în antiteză 
cu postura „neutră, detașată, obiectivă, de manual. Vocile noastre sunt încărcate de subiectivitate, iar firescul se 
degajă din carte. 

Depolitizarea mediului academic, necesitatea imperativă de a pune în tipare noi, eliminarea compromisurilor 
de orice fel, punerea bazelor culturii organizaționale sunt cerințe de căpătâi. La fel, reducerea drastică a birocraţiei, 
eliminarea grilelor învechite de evaluare a cadrelor didactice în vederea abilitării. Vocile (societăţii civile) contu- 
rează un sistem care e departe de a ţine pasul cu cerinţele academice ale momentului. E un sistem fundamental 
depășit, inactual, nereformat, sistem care-și trăiește din plin defazajele și neîmplinirile. Ceea ce se propune vizează, 
în primul rând, competența, stabilirea criteriilor reale de competenţă, formarea modulelor disciplinare, schimbarea 
felului în care este văzut profesorul la catedră și obligativitatea ca acesta să devină un autentic îndrumător. Sunt 
luate în cătare lipsa de viziune a decidenţilor, interesele obscure care dăunează grav sănătății mediului educaţional, 
tendinţa de a face comerţ cu Educaţia, rezistenţa la schimbare a guvernelor postdecembriste, diletantismul și 
experimentul păgubos, „cumetriile” academice, fenomenul îngrijorător al plagiatului, industria diplomelor fără 
acoperire practică, „oricum”-ul românesc, cantonarea în mentalități retrograde, inadecvarea la cerințele noocratice 
ale mileniului trei, blocarea avansării ierarhice rapide, în ciuda probei competenţelor, inexistenţa unui mentorat de 
calitate și a autoevaluării periodice oneste, sistemul clientelar din sfera doctoratelor etc. Concepute sub formă de 
„Story” sau de saga, folosind pe-alocuri tehnica poveștii în poveste, Vocile „prind” la public întrucât rostesc adevă- 
ruri la îndemână, o stare de lucruri conformă cu realitatea, oricând verificabilă. Cei nouă, cărora le lipseşte vocația 
irosirii, departe de a face reclamă unei „rețete” universal valabile a succesului, nu se oferă pe sine drept modele, 
ci dau un semn că reușita e (încă) posibilă în România, cu condiţia să existe voință, determinare, ambiţie, condiţii 
optime de afirmare (care să ducă la stoparea exodului de inteligență românească), seriozitate, responsabilitate și 
nu în ultimul rând un climat social, economic și politic sănătos. Vocile noastre („feminine” și deopotrivă „mascu- 
line”) spun stop indolenței și apatiei generale, încurajează lectura susținută în rândul studenţilor (laolaltă cu apăra- 
rea intereselor profesionale ale acestora), schimbarea din temelii a paradigmei, curățirea din interior a sistemului, 
implementarea ideii de joc pedagogic (care să înlesnească înţelegerea, treaptă esenţială în procesul de învăţare), 
punerea accentului pe calitate şi nu pe cantitate, pe cercetare și pe schimb avantajos de idei, conştientizarea rolului 
interacțiunii reciproce, regândirea strategiilor falimentare, necesitatea conectării în permanenţă la nou, disoluția 
barierelor dintre studenți și profesori, schimbarea modalităţii de predare, încurajarea discursului liber, neîncorsetat 
de norme, dogme și bibliografii rigide, abordarea unor discipline fundamental noi (revizuirea curriculei), ieșirea-n 
lume și dobândirea de experienţe profesionale noi, dezvoltarea, consolidarea și autonomizarea domeniului Științelor 
Comunicării (și, in extenso, al domeniilor conexe), dinamica procesului educativ, democratizarea spaţiului discur 

siv, evaluarea sistematică a celor care prestează la catedră și conceperea unor cursuri şi seminarii atractive care 
să încurajeze atitudinea proactivă, în paralel cu clarificarea identităţii profesionale a acestora, eficientizarea luptei 

Vocile noastre sunt un „atentat” împotriva blazării și al mediocrităţii, improvizaţiei și stărilor conflictuale, al 
mediului educaţional toxic care se încăpățânează să ducă în continuare o politică a refuzului generalizat, sunt o 
reacţie împotriva „închinării” la „icoanele” incompetenţei și lucrului de mântuială. Ele îşi propun să preia inițiativa 
transparentizării, depolitizării și profesionalizării, pentru că, nu-i așa, tocmai a fi în zona de expertiză e un element 
de bază care lipsește cu desăvârșire din România actuală. 

Îmbrăcând forma (pro)testului, conţinând note fine de ironie, invitând la solidaritate, conţinând trimiteri biblio- 
grafice pertinente care vin în sprijinul celor interesaţi de aprofundare a subiectului Comunicare, Vocile noastre (își) 
propun normalitatea, sunt o pledoarie extinsă pentru descoperirea sinelui. Sunt Voci care, din momentul expulzării 
lor în lume, nu le mai aparţin „emitenţilor”, ci au devenit un „bun”comun (ale Timișoarei, cu răspândire în întreaga 
Românie). Parafrazând o cugetare celebră, am putea spune câte Voci, atâtea idei. Ducând mai departe afirmaţia lui 
Buffon, cum că „Stilul este omul însuși”, Vocile, rodul asumării colective, fac dovada autoreferenţialităţii, al acelui 
„fel de a fi” care contribuie decisiv la consolidarea stimei și încredereii în sine. Volum-,„orchestră”, „amprentat” de 
personalitatea autorilor care au contribuit la nașterea sa, Vocile noastre ne pun oglinda-n față, nu din raţiuni 
narcisice sau al reiterării unor arhicunoscute scene de basm (Educația nu e sinonimă cu ficţiunea), ci în spiritul ade- 
vărului şi al discuţiei cu cărțile pe masă. Vocile noastre pun degetul pe rană, sunt voci ce aparțin unor oameni de 
bine, care se ridică împotriva amatorismului și care întind punți de comunicare, provoacă la dialog și la umplerea 
grabnică a formelor cu fond, accentuează în ideea depășirii și eliminării proverbialului defazaj care ne desparte de 
lumea civilizată, voci care își propun să coaguleze, nicidecum să dezbine, voci de tip „guerilla” urbană care duc o 
luptă susţinută împotriva ignoranței, care „combat” cu armele persuasiunii, expertizei și a profesionalismului, 
sunt Voci care gândesc și nu acceptă să fie gândite, Voci cu un „ambitus” puternic, sonor, ce nu alcătuiesc un „cor 
al robilor”, ci care se ridică împotriva muţeniei, cecităţii și surzeniei din sistem, Voci sincrone care, în spirit lovinescian, 
fac apel la sincronizare cu mediul academic occidental, la recuperarea decalajului istoric care ne plasează în poziţie 
de inferioritate (nemeritată) față de Europa. Pentru toți cei implicaţi, dar și pentru cei care nu au avut prilejul 
să se exprime în și prin scris, dar cărora le pasă de destinul învățământului românesc, e clar că există un deficit 
major de viziune la nivel de minister, un apetit scăzut pentru a face ca lucrurile să evolueze în direcția cea bună. 
De aceea este nevoie grabnică de o revoluție a mentalităților, de primenire în gândire, de schimbarea opticii care 
îmbrățișează sedentarismul, neimplicarea, statul pe margine, acceptarea tacită a lucrurilor care nu ne fac cinste 
şi nu ne onorează. Vocile noastre sunt un îndemn la reflecţie și la acţiune, în acord cu tratatele care postulează 
pozitivarea și managementul schimbării, o carte care inspiră încredere prin atitudinea anti-: antirefractabilitate, 
antisuperficialitate, antiabsenteism, antidiletantism, antineasumare, antipasivitate, antimecanicitate la învăţare, 
anti deficit de metodă, anti bariere de comunicare și enumerarea poate continua. Vocile noastre, exercițiu demo- 
cratic în toată puterea cuvântului, au calitatea de mediatori (între profesorii-,,problemă” și studenții-,„problemă”), 
calitate atât de invocată în discursul autorilor. Per ansamblu, volumul propus spre studiu e un discurs extins despre 
inadecvare, de care ar fi înţelept să se ţină seama. E o carte care vorbește răspicat despre lepădare de zgura tarelor 
trecutului, o carte împotriva cantonării în matrici educaţionale desuete. Rolul ei este unul profund motivațional. 
Rămân la convingerea că dacă în România postrevoluţionară lucrurile ar fi fost așezate, această carte nu ar fi exis- 
tat. Cum însă realitatea ne demonstrează exact contrariul, necesitatea ei este una incontestabilă. Vocile noastre 
se vor un protest la adresa „tiraniei” imposturii din mediul academic, a lucrului făcut pe sponci și a „manelizării” 
sistemului educațional românesc, a complicităţii dintre student-profesor-universitate. Cum educaţia ocupă un loc 
major în societate, a face atractiv mediul educaţional, a forma competenţe reale, dovedibile oricând (și a nu emite 
diplome de absolvire pe bandă rulantă), a oferi premisele unui mediu concurenţial sănătos devin preocupări de 
prim rang. Din ce-și hrănesc Vocile optimismul? Din faptul că primenirea generaţiilor va aduce cu sine schimbarea 
mentalităților, iar viitorul e în mâinile celor care îndrăznesc. 

O ÎNĂLŢARE A SFINTEI CRUCI 


Preot SILVIU DAMŞE 


În incinta bisericii orto- 
doxe române „Pogorârea 
Sfântului Duh” din zona 
Dacia Timișoara a fost 
înălțat un monument din 
marmură albă realizat de 
| sculptorul Eugen Barzu cu 
ocazia comemorarii Cente- 
narului Marii Uniri. Monu- 
mentul reprezintă o sim- 
bioză între cruce și aripi, 
o cruce înaripată, care tro- 
_ neaza maiestuoasă deasu- 
pra unei noi mese a tăcerii. 

Această masă a tăcerii și 
a  împărtășiri Cuvântului, ce servește ca soclu al crucii înaripate ne trimite cu gândul la roţile înaripate ale heru- 
vimilor, aşa cum apar ele în viziunea lui lezechiel: „15. Când mă uitam eu la fiare, iată am văzut jos, lângă aceste 
fiare, câte o roată la fiecare din cele patru feţe ale lor. 

16. Aceste roţi, după înfăţişarea lor, parcă erau de crisolit, iar după făptură toate aveau aceeaşi înfăţişare. Şi 
după alcătuirea şi după făptura lor ele parcă erau vârâte una în alta. 

17. Ele înaintau în toate cele patru părţi, şi în timpul mersului nu se întorceau. 

18. Obezile lor formau un cerc larg şi de o înălţime înfricoşătoare şi aceste obezi la toate patru erau pline de 
ochi de jur împrejur. 

19. Când mergeau fiarele, mergeau şi roţile de lângă ele, şi când se ridicau fiarele de la pământ, se ridicau şi 
roţile. 

20. Ele mergeau încotro le da duhul să meargă şi roţile se ridicau împreună, căci duh de viaţă era şi în roţi. 

21. Când mergeau acelea, mergeau şi acestea, şi când acelea se opreau, se opreau şi acestea; iar când acelea 
se ridicau de la pământ, atunci împreună cu ele se ridicau şi roţile, pentru că duh de viaţă era şi în roţi. (lezechiel 


1) 


Sfântul Dionisie Areopagitul referindu-se la simbolismul acestor imagini explicite: „Roţile, dacă sunt prevăzute 
cu aripi și se învârtesc neîncetat, fără să dea înapoi, înseamnă puterea energiei lor, ce se străduiește spre calea 
cea dreaptă și bună,toată învârtirea lor spirituală fiind îndreptată în chip supraomenesc, spre mersul cel uniform, 
continuu și drept. 

Dar reprezentarea simbolică a roților spirituale se poate explica și printr-un alt înțeles mistic. Căci ele au fost 
numite și gelgel, cum spune profetul, ceea ce pe evreieşte înseamnă revoluţiuni şi descoperiri. Roţile cele de foc 
şi deiforme provoacă revoluţii, prin mișcarea ce nu se termină niciodată, pentru unul și același bun, au însă și 
descoperirile lor, prin faptul că revelează cele ascunse, prin înălţarea celor inferioare și prin mijlocirea către cele 
inferioare a iluminărilor celor mai înalte (/erarhia Cerească, Institutul European, lași, 1994, p.75 ) 

Roata-Masă a Tăcerii, static-dinamică, apare aici ca simbol al mișcării nemișcate, al centralităţii exaltate, extatice. 
Din mijlocul acesteia răsare ca dintr-un omphalos - Axis Mundi crucea ca Pom al Vieţii înconjurată de patru aripi 
de heruvim , a cărui nevazută sabie vâlvâietoare păzeşte intrarea in Rai. 

Această simbioză dintre aripi şi cruce poate semnifica și continuitatea dintre Legea Veche dată prin îngeri , şi 
Legea Nouă revelată prin întruparea Logosului, Cel care este mai presus de îngeri, Cel răstignit, Mielul lui Dumne- 
zeu, care ridică păcatul lumii: „ 1.După ce Dumnezeu odinioară, în multe rânduri şi în multe chipuri, a vorbit 
părinţilor noştri prin prooroci, 

2. În zilele acestea mai de pe urmă ne-a grăit nouă prin Fiul, pe Care L-a pus moştenitor a toate şi prin Care 
a făcut şi veacurile; 

3.  Care,fiind strălucirea slavei şi chipul fiinţei Lui şi Care ţine toate cu cuvântul puterii Sale, după ce a săvârşit, 
prin EI însuşi, curățirea păcatelor noastre, a şezut de-a dreapta slavei, întru cele prea înalte, 

4.  Făcându-Se cu atât mai presus de îngeri, cu cât a moştenit un nume mai deosebit decât ei. 

5.  Căcicăruia dintre îngeri i-a zis Dumnezeu vreodată: “Fiul Meu eşti Tu, Eu astăzi Te-am născut”; şi iarăşi: “Eu 
Îi voi fi Lui Tată şi El Îmi va fi Mie Fiu”? 

6. Şi iarăşi, când aduce în lume pe Cel întâi născut, El zice: “Şi să se închine Lui toţi îngerii lui Dumnezeu”. 

7. Şi de îngeri zice:“Cel ce face pe îngerii Săi duhuri şi pe slujitorii Săi pară de foc”; 

8.  larcătreFiul:“TronulTău, Dumnezeule, în veacul veacului; şi toiagul dreptăţii este toiagul împărăției Tale. 

9.  lubit-ai dreptatea şi ai urât fărădelegea; pentru aceea Te-a uns pe Tine, Dumnezeule, Dumnezeul Tău cu 
untdelemnul bucuriei, mai mult decât pe părtaşii Tăi”. 

10. Şi:“Întru început Tu, Doamne, pământul l-ai întemeiat şi cerurile sunt lucrul mâinilor Tale; 

11. Elevor pieri, dar Tu rămâi, şi toate ca o haină se vor învechi; 

12. Şi ca un pe un veşmânt le vei strânge şi ca o haină vor fi schimbate. Dar Tu acelaşi eşti şi anii Tăi nu se vor 
sfârşi”. 

13. Şi căruia dintre îngeri a zis Dumnezeu vreodată: “Şezi de-a dreapta Mea până când voi pune pe vrăjmaşii 
tăi aşternut picioarelor Tale”? 

14. Îngerii oare nu sunt toţi duhuri slujitoare, trimise ca să slujească, pentru cei ce vor fi moştenitorii mântuirii?“ 
(Evrei 1,14) 

Crucea, ca suprem altar al jertfei, nu este doar crucea lui Hristos, căci ea este unită cu jertfa tuturor martirilor, 
precum și cu jertfa fericiţilor întru adormire eroi, ostaşi şi luptători români din toate timpurile şi din toate locurile, 
căzuţi pe câmpurile de luptă, în lagăre, în închisori şi îndeportare pentru apărarea patriei şi a credinţei strămoşeşti, 
pentru întregirea neamului, pentru libertatea şi demnitatea noastră , căci : „„Mai mare dragoste decât aceasta 
nimeni nu are, ca sufletul lui să și-l pună pentru prietenii săi” (ioan 15,13) 

O Masă a Tăcerii și a împărtășirii Cuvântului, o masă a jertfei, formată din două altare suprapuse, al Legii Vechi 
si al Legii Noi, căci în centru răsare biruitoare crucea ridicată în zbor pe aripi de heruvimi, tronând maiestuoasă 
deasupra tuturor jertfelor ca jertfă supremă. O înălțare a Sfintei Cruci . 

CÂT EȘTI CERULE 


DE SUS 
DOAMNE, ALE TALE 


Cât ești cerule de sus 
Multe suflete au ajuns 
Pân'la tine acolo sus 

De-ar ajunge și al meu 

Să întâlnesc pe Dumnezeu 
Creatorul meu și al tău 


Cerule, tu ști? 

La tine când voi veni? 
Cerule tu ști mai bine 

De mă-ngădui şi pe mine 
Să primesc fără suspin 
Bolta cerului senin 


Toate cerurile spun 

Unde ești omule bun 

Pentru ce-ai venit în lume 

Fă şi tu atâta bine 

Celuia de lângă tine 

Și un cuvânt poate-i deajuns 
Pentru toate mulțumindu-l 
Lui lisus 


Și de El să-ţi aminteşti 
Pe oriunde te găsești 
Că minuni a săvârşit 
Mântuire aducând 


Tu cărarea de-ai greşit 
Spune-i Tatălui iubit 

Câte rele de-ai făcut 

Mai mult rele decât bine, 
Doamne, iartă-mă pe mine 
Şi pe cei de neamul meu 
Cu credinţă în Dumnezeu. 

PETRU IOSIF TOMA 


DULCI CUVINTE 


Doamne ale Tale dulci cuvinte, 

Ce au zidit odată toate câte sunt 

Mi-au rămas adânc întipărit în minte, 
Purtându-mi pașii şi viaţa pe pământ. 
Doamne ale Tale dulci cuvinte, 

Ce sunt scrise în scriptura sfântă 

Ni te-au descoperit că ești Părinte, 

lar inima-mi tresaltă și îți cântă. 

Doamne ale Tale dulci cuvinte, 

Mi-au mângâiat sufletul mereu 

lar pentru aceasta meriţi slavă şi cinste 
Nu doar atunci când plâng și îmi este greu. 
Doamne ale Tale dulci cuvinte, 

Podoaba cerurilor nemărginite 

Cuvinte pline de viaţă şi cinste, 

Pentru ființele nemuritoare și sfinte. 
Doamne ale Tale dulci cuvinte, 

Ce nutresc o dragoste enormă pentru noi 
Izvorăsc din Preasfânta-ţi gură de Părinte, 
Ridicându-ne pe rând din moarte și noroi. 


Preot CONSTANTIN MILIN 

În noaptea dintre ani, sute de bănăţeni au venit la Catedrala Mitropolitană din Timişoara, pentru a participa la 
Slujba Acatistului Mântuitorului lisus Hristos. Ceremonialul religios a fost oficiat de Înaltpreasfinţitul Părinte loan, 
Arhiepiscopul Timișoarei și Mitropolitul Banatului, împreună cu preoții și diaconii Catedralei. Cu această ocazie, 
Înaltpreasfinţia Sa a rostit un cuvânt de învăţătură referitor la însemnătatea pe care Biserica o acordă timpului, ca 
dar al lui Dumnezeu şi cadru de împlinire a voii Sale 

În ziua de Anul Nou, când Biserica Ortodoxă prăznuieşte Tăierea împrejur cea după trup a Domnului şi face 
pomenirea Sfântului Vasile cel Mare, Arhiepiscopul Cezareei Capadociei, la Catedrala Mitropolitană din urbea de 
pe Bega, Înaltpreasfinţitul Părinte Mitropolit loan a săvârșit, împreună cu un sobor de preoți şi diaconi, Sfânta şi 
Dumnezeiasca Liturghie. În cadrul slujbei euharistice, un număr mare de copii şi tineri s-au împărtăşit cu Sfintele 
Taine. Răspunsurile liturgice au fost date de Corul Catedralei Mitropolitane, condus de părintele Dan Dragomir. 

După Liturghia Sfântului Vasile cel Mare, Mitropolitul Banatului a adresat celor prezenţi un cuvânt de învăţătură 
despre multiplele semnificaţii duhovniceşti ale zilei. 


La praznicul Botezului Domnului lisus Hristos, sute de credincioşi timișoreni au participat la Sfânta și Dumne- 
zeiasca Liturghie, oficiată la Catedrala Mitropolitană „Sfinţii Trei lerarhi” din Timişoara, de Înaltpreasfinţitul Părinte 
loan, Mitropolitul Banatului, împreună cu un sobor de preoţi și diaconi. La finalul Sfintei Liturghii, a fost oficiată 
Slujba Aghiasmei celei Mari. După sfinţirea apei, Chiriarhul a binecuvântat credincioşii, stropindu-i cu apă sfinţită. 

După slujba de sfințire a apei, preoţii slujitori au împărţit tuturor credincioşilor prezenţi Agheasmă Mare. 

În încheiere, Mitropolitul Banatului a fost felicitat de clericii şi credincioşii Catedralei Mitropolitane, cu prilejul 
sărbătoririi Sfântului Proroc loan Botezătorul, patronul spiritual al Înaltpreasfinţiei Sale. 

La sărbătoarea Sfinţilor Trei lerarhi, Vasile cel Mare, Grigorie Teologul şi loan Gură de Aur, Catedrala Mitropolitană 
din capitala Banatului a îmbrăcat haine de sărbătoare, cinstindu-și ocrotitorii spirituali. Manifestările cu caracter 
liturgic, prilejuite de hramul istoric al Catedralei Mitropolitane din cetatea Timișoarei au început încă din ajunul 
sărbătorii Sfinţilor Trei lerarhi, când sute de credincioși bănăţeni s-au rugat împreună cu ierarhii din Arhiepiscopia 
Timişoarei, aducând prinos de cinstire marilor apărători ai Ortodoxiei din secolul al IV-lea. 

Programul slujbelor religioase a debutat cu slujba Vecerniei unită cu Litia, oficiată, în prezenţa Întâistătătorului 
Mitropoliei Banatului, Înaltpreasfinţitului Părinte loan, de da nul bul Paisie Lugojanul, Episcop-vicar al Arhi- 
episcopiei Timişoarei, N 
împreună cu un sobor 
de preoţi și diaconi. 
Răspunsurile liturgice 
au fost date de Corul 
bizantin „Sfântul lerarh 
Nicolae” al Facultăţii de 
Litere, Istorie şi Teologie 
din Timişoara. 

În ziua sărbătorii, 
Sfânta și Dumnezeiasca 
Liturghie a fost oficiată 
de un sobor de trei 
ierarhi, format din 
Înaltpreasfinţitul Părinte 
loan, Arhiepiscopul 
Timişoarei și Mitropo- | 
litul Banatului, Înalt- Bo 
preasfinţitul Părinte Pi 
Timotei, Arhiepiscopul YA 

Aradului și Preasfinţitul Părinte Paisie Lugojanul, Episcop-vicar al Arhiepiscopiei Timişoarei. Din soborul slujitor 
au mai făcut parte consilierii de la Centrul eparhial, protopopii Timişoarei, clericii de la Catedrala Mitropolitană, 
precum şi ieromonahi de la mănăstirile din eparhie. În cadrul sinaxei euharistice, au fost pomeniţi Întâistătătorii 
Mitropoliei Banatului, ctitorii și binefăcătorii Catedralei, trecuţi la Domnul. 

La slujbă au luat parte oficialități locale și judeţene, elevi seminariști, studenţi teologi, precum și reprezentanţi 
ai mai multor instituţii de cultură din oraşul de pe Bega. Răspunsurile liturgice au fost date de Corala „Epifania” a 
Arhiepiscopiei Timișoarei, condusă de prof. Florin Nicolae Șincari. 

Cuvântul de învățătură a fost rostit de Înaltpreasfinţitul Părinte Timotei, care a descris contextul istoric şi cultural 
în care au trăit acești mari teologi, evidențiind abilitatea lor de a recepta cultura vremii, pe care au folosit-o, apoi, 
în explicarea Sfintei Scripturi și în formarea învățăturii creștine. 


Inaugurarea centrului pentru pacienţii cu scleroză multiplă 
a Comunitatea pacienţilor 
| cu scleroză multiplă au 
——— venit în anul 2018 la sediul 
“ Mitropoliei Banatului pentru 
“| a solicita sprijin, deoarece 
„| încă nu au loc în care drep- 
| turile lor să fie cunoscute și 
serviciile complementare 
actului medical să fie posi- 
bile. Înaltpreasfinţitul Părinte 
Mitropolit loan a răspuns 
acestei solicitări de sprijin 
prin punerea la dispoziţie 
a unui spaţiu care să fie 
dedicat unei astfel de îngrijiri 
și a încredințat Fundaţiei 
Filantropia Timişoara să se 
ocupe de lucrările ample de 
amenajare și dotare. 

În ziua de 23 ianuarie, în 
prezenţa Înaltpreasfinţitului 
Părinte loan, Arhiepiscopul și Mitropolitul Banatului a avut loc deschiderea Centrului pentru pacienţii cu scleoza 
multiplă la Timișoara, de pe Bulevardul luliu Maniu din Timișoara. Fundaţia Filantropia Timişoara în parteneriat cu 
Sectorul social filantropic și misionar al Arhiepiscopiei Timişoarei a inaugurat acest centru, primul dintr-o serie de 
noi proiecte sociale în cadrul eparhiei noastre. Slujba de binecuvântare a noului sediu a fost oficiată de pr. Cristian 
Pavel, președintele Fundaţiei Filantropia. 

Acest centru se adresează comunităţii persoanelor ce suferă de scleroză multiplă, care în judeţul Timiș depășesc 
numărul de 400 de persoane întregistrate, iar la nivel național fiind 7500 de cazuri. 


În mijlocul celor nevoiaşi, de ziua onomastică 

Cu prilejul sărbătorii Soborului Sfântului loan Botezătorul şi Înaintemergătorul Domnului, Părintele Mitropolit 
loan a poposit, la orele serii, la Centrul Social de Urgenţă pentru Persoane fără Adăpost, din subordinea Primăriei 
Municipiului Timişoara, situat temporar pe strada Învăţătorului din Zona Bucovina. 

Cu acest prilej, Înaltpreasfinţia Sa a oferit persoanelor nevoiaşe, aflate în adăpost, lenjerie de pat, haine şi 
încălțăminte, atât de necesare în această perioadă geroasă, precum și obiecte necesare igienei personale. Alături 
de măicuţe de la Centrul eparhial Înaltpreasfinţitul Părinte loan a împărţit 250 de articole de îmbăcăminte noi și 
70 de porţii de mâncare. 

Oamenii străzii s-au bucurat de darurile primite din partea Bisericii și de grija constantă a Chiriarhului Banatului 
față de nevoile lor. Pe lângă hrană și îmbrăcăminte aceste persoane aflate în nevoi au beneficiat și de consultanță 
medicală. 

La gestul caritabil al Înaltpresfinţitului Părinte loan a participat şi dna. Rodica Surducan, directorul Direcţiei de 
Asistenţă Socială a Municipiului Timișoara, care s-a bucurat de prezenţa Părintelui Mitropolit în mijlocul oame- 

nilor străzii, chiar 
ă. de onomastica 
Y Sa, şi i-a adresat 
Părintelui  Mitro- 
' polit loan urarea 
de La mulți ani! 

Prin aceste 
5 vizite s-acreatşio 

| relațiefoartebună 
de colaborare a 
Centrului  epar- 
hial cu Centrul 
Social de Urgenţă 
pentru Persoane 
fără Adăpost 
din Timişoara. 
De asemenea, 
instituția socială 
colaborează 
i sd ş cu Direcţia de 
Sănătate Publică (DSP Timiș) și cu Poliţia Locală, care asigură paza și protecția acestui aşezământ. 

Sediul principal al Centrului social de urgenţă pentru persoane fără adăpost și cantina socială sunt situate pe 
strada Telegrafului nr. 8, instituţie care prestează servicii sociale gratuite sau contra cost pe seama persoanelor 
aflate în situaţii economico-sociale deosebite, pentru care pregăteşte și asigură 2 mese zilnic (prânzul şi cina). 
Totodată, Centrul social asigură consilierea şi informarea beneficiarilor, dar şi îndrumarea lor spre alte instituţii 
abilitate în rezolvarea problemelor specifice. 


Ziua Culturii Naţionale la Timişoara 

Cu prilejul Zilei Culturii Naţionale, Academia Română- Filiala Timişoara și Institutul de Studii Banatice „Titu 
Maiorescu” au organizat joi, 17 ianuarie, în Aula filialei, manifestarea ştiinţifică „Cultură și spiritualitate în Banatul 
Istoric” La eveniment a fost prezent şi Înaltpreasfinţitul Părinte loan, Mitropolitul Banatului. 

Evenimentul a debutat cu un cuvânt de deschidere, adresat de Acad. Dan Dubină, Preşedintele Filialei din 
Timişoara a Academiei A 
Române. În continuare, 
Prof. univ. dr. Mircea 
Martin, membru core- 
spondent al Academiei 
Române, a susţinut un 
referat, intitulat:, Pentru 
o comunitate a memo- 
riei”, iar Prof. univ. dr. 
lon Simuţ, Universitatea 
din Oradea, a susţinut 
tema „Banatul literar . 
într-o enciclopedie... p 
bănățeană”  Sesiunile 
ştiinţifice au fost interca- 
late cu momente artis- 
tice, susținute de Grupul EA 
„Flores”, Palatul Copiilor Ş 
din Timișoara, coordo- 
nator prof. Nicolae Puş- 
cașu. 

Totodată, Excelenţa Sa J6zsef-Csaba Pâl, Episcop Romano-Catolic de Timişoara, a susținut referatul intitulat 
„Sfânta Treime, model peren al convieţuirii ieri şi astăzi” La eveniment a fost prezent şi Înaltpreasfinţitul Părinte 
loan, Arhiepiscopul Timișoarei și Mitropolitul Banatului, care a vorbit despre „Manifestările culturale de masă în 
Banatul istoric, la începutul secolului XX". 

În cuvântul său, Părintele Mitropolit loan a reliefat că Banatul este leagănul unei culturi multimilenare:„Banatul 
este o provincie, a cărei cultură și civilizație se pierd în negura istoriei. A fost, mereu, sub influenţa marilor culturi 
din spaţiul de interferenţă a acestora. Multiculturalitatea din Banat va crea, în timp, un climat de stabilitate și con- 
viețuire paşnică în acestă regine. În Banat nu s-a semănat doar cultură din exterior, ca pe un teren arid, ci, aici, a 
fost leagănul unei culturi străvechi, multimilenare. Banatul a asimilat și a sintetizat tot ceea ce a venit din spaţiul 
extracultural bănățean. Banatul a primit, dar a și dat din tezaurul culturii sale. Provincie imperială, a avut acces 
la cultura vest-europeană, dar au existat şi momente de stagnare, cum a fost în timpul ocupţiei otomane. Însă, 
Banatul a rămas creștin și ancorat în valorile creștine şi europene”. 

Cuvântul Înaltprescfinţitului Mitropolit loane este redat în paginile 1-2 ale numărului de faţă. 


Vizite medicale la şcoli din Timişoara 

Urmare a numărului ridicat de îmbolnăviri cu viroze în această perioadă de iarnă, în instituţiile de învățământ 
preșcolare, școlare, gimnaziale și liceale din Timișoara, la iniţiativa Părintelui Mitropolit loan au avut loc vizite 
medicale ale unor echipe de medici de specialitate și rezidenţi pentru consult și informare cu metode preventive 
referitoare la virusul gripal, la diferite şcoli din Timişoara. 

Astăzi, 28 ianuarie, la Liceul Teologic Sfântul Antim Ivireanul din Timișoara a avut loc o campanie de prevenţie 
la care a participat monahia Anastasia, medic cardiolog la Policlinica Profilaxis din Timişoara. În Cabinetul medical 
al școlii au fost consultați copiii și școlarii, care au prezentat simptome evidente ale virusului gripal și viroze severe. 
Direcţiunea școlii s-a bucurat de inițiativa Părintelui Mitropolit loan şi de implicarea Arhiepiscopiei Timişoarei în 
această campanie atât de necesară în această perioadă. Toate clasele acestei școli au fost vizitate de monahia 
Anastasia, care le-a prezentat elevilor simptomatologia, dar și remediile acestui virus, atât de banal, dar care, 
netratat poate produce complicaţii severe. 

În conformitate cu ordinul nr.813F/22.01.2019 al Ministerului Educaţiei Naţionale privind monitorizarea evoluţiei 
cazurilor de îmbolnăvire prin gripă şi infecţii respiratorii, Ministerul Sănătăţii prin Direcţia de Sănătate Publică Timiş, 
a solicitat triajul zilnic epidemologic la începutul orelor de curs în vederea identificării preșcolarilor / elevilor cu 
simptomatologie de boală, în special respiratorie (febră, tuse, strănut). 

Din anul 2018 Școala Gimnazială „Sfântul Antim Ivireanul”, prima școală ortodoxă privată din judeţul Timiș, acred- 
itată de Ministerul Educaţiei și înfiinţată după normele Ministerului Educaţiei Naţionale și Programele Școlare Naţio- 
nale în vigoare, a î_ = ] 
devenit Liceul Teo- | UL, | Di 
logic Ortodox (de | “ 
stat) „Sfântul Antim 
Ivireanul”. 

Misiunea școlii 
este de a crește 
generaţii viitoare 
de tineri cu o edu- 
cație temeinică, 
fundamentată pe 
valori creștin ort- 
odoxe, puternici 
şi dornici să înfăp- 
tuiască binele în 
propria familie, la 
locul de muncă și 
în comunitate. 

Conferinţă dedicată Sfinţilor Trei lerarhi la Timişoara 
Sr “N În Sala festivă a 
[ŢI A =ă 3 | Centrului eparhial 
din Timişoara a 


xi ta $ „ avut loc marţi, 29 

LA ai: SSL ianuarie, conferinţa 
1 TRE et A: „Vocaţia culturală şi 

Trei lerarhi și rolul 
lor în viaţa creştinis- 
mului” susținută de 
1 pr.conf.dr. Nicolae 
Morar, de la Depar- 
tamentul de Teolo- 
1 gie al Facultății de 
Litere, Istorie și Teol- 
ogie din Timişoara. 
La evenimentul 
duhovnicesc au 
fost prezenţi Înalt- 
preasfinţitul Părinte 
loan, Arhiepiscopul 
Timişoarei și Mitro- 
politul Banatului, şi Preasfinţitul Părinte Paisie Lugojanul, Episcop-vicar al Arhiepiscopiei Timişoarei. 

Părintele conferenţiar a evidenţiat faptul că cei trei mari sfinţi ai Bisericii au fost receptivi la cultura epocii lor, 
reușind să facă din discursul creştin unul care să fie concurenţial pentru mesajul filosofiei păgâne din epocă. De 
asemenea a fost reliefat și faptul că aceşti dascăli ai teologiei au impus, sub aspect duhovnicesc, un ritm vieţii 
bisericești care, de atunci, se păstrează, fiind viu și astăzi. 

La conferință au participat părinţi profesori de la Facultatea de Teologie, cadre didactice, elevi seminariști, studenți 
teologi, precum și studenţi masteranzi. După prelegere, pr. lect. univ. dr. Adrian Covan a citit și un Laudatio în onoarea 
pr. prof. Nicolae Morar. În continuare, pr. Marius Florescu a vorbit despre ultimele apariţii editoriale: volumul, 1993- 
2018. Un sfert de veac de învățământ teologic ortodox superior la Timişoara. Părintele conf. dr Nicolae Morar - patru 
decenii de activitate și 65 de ani de viaţă”, precum și Analele Universităţii de Vest din Timișoara - Seria Teologie, ambele 
dedicate pr. conf. univ. - : 
dr. Nicolae Morar, 
care timp de patru 
decenii a slujit catedra | 
învățământului teo- | 
logic ortodox româ- 
nesc de la Caranse- 
beş şi Timișoara.După 
lansarea acestor cărți, 
Corul Facultăţii de 
Litere, Istorie și Teol- 
ogie din Timișoara, 
condus de pr. dr. Radu 
Bogdan a prezentat | 
un buchet de tropare | 
şi imnuri duhovnicești 
închinate ocrotitorilor 
învățământului  teo- 
logic. 

La mijlocul lunii ianuarie au avut loc la Cercul Militar Lugoj o serie de activități culturale menite a celebra Ziua 
Culturii Naţionale, dar și a evoca personalitatea și geniul literar al inegalabilului poet național Mihai Eminescu. 
Ziua de naştere a lui Mihai Eminescu, 15 ianuarie 1850, este declarată, din 2011, Ziua Culturii Naţionale. În acest 
an, sărbătorim 169 de ani de la nașterea marelui poet. 

Acţiunea „Seară Culturală - Muzică și Poezie: DOR DE EMINESCU” pusă sub aura contemplativă a frumosului, 
gingășiei şi iubirii a avut ca iniţiator Batalionul 183 Artilerie Mixtă General „Ion Dragalina” Lugoj. Amfitrionul serii, 
domnul comandant, Col. lon Teca a adresat în deschiderea evenimentului un cuvânt de bun venit invitaţilor și a 
vorbit despre importanţa deosebită a acestui eveniment. 

Au urmat luări de cuvânt, recitaluri de muzică instrumentală dar și recitări de poezii din lirica eminesciană, toate 
moderate de neobosita doamnă Henrieta Szabo, directoarea Bibliotecii Municipale. De asemenea a avut loc și o 
lansare de carte a timișoreanului Dumitru Buţoi, președintele Asociaţiei Culturale „Luceafărul de Vest”. 

Partenerii acțiunii culturale au fost: Școala de Muzică „Filaret Barbu” Lugoj; Biblioteca Municipală Lugoj; Teatrul 
Municipal „Traian Grozăvescu” Lugoj; Școala de Arte „Remus Tașcău” Lugoj; Asociaţia Cultural-Umanitară „Lucea- 
fărul de Vest” Timișoara; Clubul Lions „Ana Lugojana” Lugoj; Colegiul Naţional „Coriolan Brediceanu” și Colegiul 
Naţional „Iulia Heșdeu”, ambele din Lugoj. 

Publicul participant a fost unul foarte numeros, fiind format din elevi, dascăli, cadre militare active, în rezervă 
şi retragere, dar şi numeroși îndrăgitori ai creaţiei eminesciene și iubitori ai frumosului din urbea de pe Timiş și nu 
numai, chiar invitați veniţi din Timișoara, Oraviţa, Mehadia, dar și din alte locuri. 

Seara a luat sfârșit prin ecoul din glasul poetului ce răsuna în „Revedere” peste timpuri și veacuri, dar mereu 
împreună pentru frumos (a consemnat preot militar al Garnizoanei Lugoj, Emanuel Gafiţa) 

Filantropie de Bobotează, la Sânnicolau Mare 

Perioada sărbătorilor de Crăciun și Anul Nou le-am petrecut cu toţii într-o atmosferă caldă de bucurie, pace și 
linişte sufletească. Învredniciţi de Dumnezeu, primim cele sufletești si cele trupeşti, roade vrednice de mântuire. 

În timpul activităţii misionare de sfințire a locuinţelor din orașul nostru, am găsit oameni diferiţi, unii bine 
dispuși cu zâmbetul pe buze, alţii cu suferinţe, cu boli și multe neajunsuri. 

La marginea orașului am fost așteptați de o mamă singură cu doi copii, care ne-a întristat cu povestea ei de 
viaţă. Această mamă foarte bolnavă și cu un venit mic ne-a mărturisit că singura ei mângâiere este rugăciunea și 
credinţa în Dumnezeu. 

Intrând să binecuvântăm casa și să o stropim cu Agheazma mare, ne-a povestit că lemnele de foc sunt verzi 
şi nu ard, fiind rădăcini de pomi. 

Am plecat cu gândul că această mamă trebuie ajutată. Împreună cu femeile Comitetului Parohial Sânnicolau 
Mare am hotărât să cumpărăm o mașină de lemne de foc. 

Iconomie Dumnezeiască a fost în ziua de 16 ianuarie, când ne-am dus cu lemnele, iar femeia a ieșit cu lacrimi 
în ochi spunând: "părinte, acesta este cadoul de ziua mea”. 

Mulţumim tuturor celor care ajută și se implică în acţiunile noastre filantropice organizate de Comitetul Parohial 
Sânnicolau Mare (a consemnat preot Călin Cioban). 


160 de ani de la Unirea Principatelor Române, la Birda 

Joi, 24 ianuarie au fost sărbătorită Unirea Principatelor Române în parohia Birda. Cu acest prilej a o fost organizată 
o activitate religios-culturală care a adus aminte de împlinirea a 160 de ani de la unirea Principatelor danubiene 
într-o singură ţară. 

Aniversarea s-a desfășurat în biserica cu hramul „Naşterea Maicii Domnului” din parohia Birda și a debutat cu 
slujba Tedemului ca semn de mulțumire pentru realizarea Unirii. După otpust în predica cu tema: „Satul românesc 
în vremea lui Cuza Vodă”, P. C. Părinte Valentin Bugariu, parohul locului a amintit celor prezenţi de imporanţa actului 
Unirii şi a reformei agrare a Domnului Cuza. Anul 2019 fiind declarat în Patriarhia Română, An Omagial al Satului 
românesc, vorbitorul a aceentuat asupra Reformei agrare din 1864 ca punct de dezvoltare a satului românesc. Pen- 
tru a evidenția acest lucru a fost organizată o expoziţie de fotografie din satul de altădată și alta de carte tematică 
realizată în colaborare cu Biblioteca Liceului Teoretic Gătaia. 

În partea a doua a 
Sun program cultural 
îi compus din poezie şi 
cântec patriotic și popular 
românesc. Montajul poetic 
a fost pregătit de elevii 
Școlii Gimnaziale din Birda 
în coordonarea d-nei prof. 
Mihaela Coman, iar cea 
de cântec a fost realizată 
de elevii Denisa Scrofan şi 
Alexandru Orăşanu de la 
Liceul Teoretic din Gătaia. 

Programul poetic a 
debutat cu o prezentare a 
satului românesc de astăzi, 

apoi în versuri încărcate de 

dora fost. cântată obârșia, școala, strămoşii, ţăranul român, biserica toate întregind vatra, familia acolo unde Ghe- 
orghe, loan și Vasile își aşteaptă și azi copiii, iar cel plecat îşi plânge cu nostalgie copilăria: „mi-e dor de sat, mi-e 
dor de tine, mamă” În vers de poezie în grai, copiii şi-au mărturisit mândria obârşiei: „Satul meu e sat frumos, [...] 
Sat ca Birda n-ai afla... Și-au dat concursul: Draghici Snejana, Țibuleac Roberta, cls a V-a; Neamţu Alexandra, Tuta 
Raul, Danci Narcisa, Arpec Sabrina, Brezga Bianca, Piloiu Călin cls a VI-a; Baniaş Daniela, Ciobanu Alexandru, cls a 
VII-a; Bloju Iulian, Cocoş Paul Andrei, Cuzman Cristian, Popovici Paul și Vălean Alexandru cls a VIII-a. 

Pentru reușita acestei aniversări cuvinte de mulţumire îndreptăm către Direcţiunea Școlii Gimnaziale din Birda, 
d-nei bibliotecar Lia Bontescu și Gabriela Șerban pentru sprijinul acordat, copiilor și credincioșilor prezenți. 


La sărbătoarea Sfinţilor Trei lerarhi a fost sărbătorită Ziua Educaţiei creștine în parohiile Mașloc și Birda. Pentru a 
evidenția contribuţia Sf. Trei lerarhi la consolidarea educaţiei creștine au fost oficitate în bisericile parohiale slujbe 
religioase urmate de cateheze tematice și alte activități educaţionale. 

În biserica din Maşloc a fost oficiat Acatistul Sfinţilor Trei lerarhi urmat de Sfânta Liturghie. Cu acest prilej au 
participat elevii din clasele primare de la Școala Gimnazială din Mașloc. 

La biserica din Birda cinstirea Sfinţilor Trei lerarhi a debutat din Ajunul sărbătorii când la Școala Gimnazială din 
Birda au fost premiaţi 14 elevi care au participat la Concursul Judeţean de Religie „Nașterea Domnului i în uilet de 

copil”. Tot în Ajun a fost 
oficiată Slujba Prive- 
gherii (Vecernia unită cu 
Litia şi Utrenia) în bise- 
rica „Naşterea Maicii 
Domnului”. În ziua cin- 
stirii Sfinţilor Vasile cel 
Mare, Grigorie de Nazi- 
anz şi loan Gură de Aur 
a fost săvârșită Sfânta 
Liturghie în capela cu 
hramul „Sfinţii Arhan- 
gheli Mihail și Gavriil” 
din Sîngeorge. Au par- 
ticipat elevii claselor I-IV =. 
însoţiţi de prof. Mioara + 
Miron. 

Au primit Sfânta 
Împărtășanie mai mulţi 
copii și credincioși din 
ambele comunități 
parohiale. Cu acest pri- 
lej au fost ţinute cuvinte 
de învățătură. Preotul Valentin Bugariu a vorbit despre „Capadocia și Antiohia Siriei, leagănul Sfinţilor Trei lerarhi” 
scoțând în relief contribuţia căminului familial la dezvoltarea concepţiei despre viețuirea creștină. 

După otpustul Sfintei Liturghii în școlile din Mașloc şi Sîngeorge s-au desfășurat două activităţi catehetice. La 
Mașloc, Concursul de Desen „Sfinţii Trei lerarhi” la care au participat clasele pregătitoare și clasele a III-a și a IV-a, 
iar la Sîngeorge a fost vizionat filmul documentar: „Pelerini în Capadocia Sfinţilor” produs de Televiziunea Trinitas 
în 2009. 

În ambele parohii activităţile religios-educaţionale au fost realizate prin implicarea cadrelor didactice în cadrul 
Acordului de Parteneriat încheiat între Biserică și Școală. 


De praznicul Sfinţilor Trei Mari lerarhi, miercuri 30 ianuarie, cu binecuvântarea Înaltpreasfinţitului Părinte Mitropo- 

; : lit loan al Banatului, părinţii și dom- 
nii profesori ai Facultăţii de Teologie 
din Timișoara au participat la Sfânta 
Liturghie la paraclisul mitropolitan 
de pe lângă liceul C.D. Loga. 

Cuvântul de învăţătură a fost 
rostit de părintele lect. dr. Daniel 
Enea. Răspunsurile liturgice au fost 
date de corul Facultăţii condus de 
părintele dr. Radu Bogdan. 

La final, părintele ieromonah dr. 
Rafael Povîrnaru, duhovnicul Facul- 
tăţii a prezentat credincioșilor pe 
a fiecare cadru didactic în parte. 

Reamintim că în aceeași zi 
părinţii profesori Nicolae Morar 
și Constantin Jinga - noul șef de 
catedră al secţiei de Teologie, au 
slujit Sfânta Liturghie la catedrala 
mitropolitană. 

Comemorarea profesorului istoric Mihai Pârvulescu 

În biserica cu hramul, Învierea Domnului” din incinta Centrului Eparhial a avut loc Joi, 24 ianuarie, slujba paras- 
tasului pentru profesorul și istoricul Mihai Pârvulescu. Slujba a fost oficiată de un sobor de preoți, în prezența 
Înaltpreasfinţitului Părinte loan, Mitropolitul Banatului, a membrilor familiei, a profesorilor şi persoanelor care l-au 
cunoscut și apreciat. 

Evenimentul comemorativ a continuat în Sala festivă a Centrului Eparhial, unde foști studenți, jurnaliști şi 
personalităţi ale vieţii culturale din Banat au rostit alocuţiuni, creionând portretul complex al omului și profesoru- 
lui de istorie, Mihai Pârvulescu. Totodată, cu prilejul împlinirii a 160 de la primul pas important pe calea înfăptuirii 
statului naţional unitar român, Unirea Principatelor Române, Corala bărbătească, Epifania”, condusă de prof. Nicolae 
Șincari, a susținut un program de cântece patriotice. 

Tot în cadrul evenimentului a fost lansată cartea „In Memoriam Magistri - Mihai Pârvulescu” îngrijită de Dr. 
Carmen Puşa Pârvulescu și apărută la Editura Eurostampa din Timişoara, sub egida Societăţii de Ştiinţe Istorice din 
România- Filiala Timiș. Volumul reunește atât mărturiile celor care l-au cunoscut și admirat activitatea didactică, 
cât și studii științifice, care vin să întâmpine aniversarea a 160 de ani de la Unirea Principatelor Române din 24 
ianuarie 1859. 

Prof. Mihai Pârvulescu s-a născut în data de 10 august 1951, în Comuna Cerveniţa, Jud. Mehedinţi. A absolvit 
în 1970 Liceul Teoretic nr. 3 din Drobeta Turnu-Severin, apoi, în 1974, cursurile Facultăţii de Istorie-Geografie din 
cadrul Universităţii de Vest din Timişoara, în 1979, cursurile Facultăţii de Istorie și Filosofie din cadrul Universităţii 
„Alexandru loan Cuza” din lași, iar, în 2003, cursurile Facultăţii de Ştiinţe Juridice din cadrul Universităţii din Ora- 
dea. În 1998 a obţinut titlul de doctor în istorie, specializarea Istoria Modernă a României, din cadrul Universităţii 
Babeș-Bolyai din Cluj-Napoca, cu teza „Rolul școlii bănăţene în procesul de formare a intelectualităţii românești 
din sec. al XIX-lea” Aproape 24 de ani a fost directorul Școlii Gimnaziale Nr. 16,Take lonescu” din Timișoara. A fost 
coordonatorul volumelor„Școală și Societate în Banat”, ce conţin comunicările științifice din cadrul Simpozionului 
Internaţional „Școală și Societate în Banat”, ajuns, în prezent, la ediţia a XVI-lea. Prof. Mihai Pârvulescu a trecut la 
cele veșnice pe 24 lanuarie 2018. 


ui 


A trecut la Domnul părintele pensionar loan Stoca din Timișoara 

S-a născut la data de 27 iunie 1919 în localitatea Lescoviţa, judeţul Caraș- 
Severin, din părinţii Jiva și Daniţa Stoca. După cele 4 clase primare urmate în 
localitatea natală, în 1930 începe cursurile gimnaziale la liceul din Oraviţa. 
Odată cu absolvirea celor 8 clase, în urma examenului susţinut, a fost admis 
la Academia Teologică din Caransebeș, în anul 1938. 

La data de 9 mai 1943 s-a căsătorit cu Maria Petrica, născută la 25 decembrie 
1925 în Vrani, judeţul Caraş-Severin. 

În același an a fost hirotonit diacon pe seama catedralei episcopale din 
Caransebeș, iar după mai puţin de un an, a fost hirotonit preot. 

L Prima sa parohie a fost în localitatea lersig, judeţul Caraș-Severin, unde a 
 Slujittimpdedoiani,din 1944 până în 1946. Aici a acoperit biserica monument 

„istoric, cu șindrilă nouă. A două parohie a fost Surduc, tot din judeţul Caraș- 
| Severin. Aici, de asemenea, a acoperit cu șindrilă biserica monument istoric. 

După mai bine de șapte ani, în 1953, a părăsit Surducul și a plecat la Nădrag, 
judeţul Timiş. Aici nu era casă parohială, așa încât părintele a început de îndată 
lucrări la noua casă parohială, ăi care s-a lucrat timp de cinci ani, din 1953 până în 1958. La Nădrag a păstorit timp 
de 21 de ani, din 1953 până în 1974. 

În 1974 a fost numit paroh la Giarmata Vii, judeţul Timiş, unde a păstorit 10 ani. La împlinirea vâtstei de 65 de 
ani a ieşit la pensie, în anul 1984. 

Ca pensionara locuit o vreme la mănăstirea Dealu, jud. Dâmboviţa, slujind acolo din 1986 până în 1989. În 1989 
a plecat într-un pelerinaj la lerusalim, unde a slujit pe la mai multe biserici, inclusiv la Mormântul Mântuitorului. 

După 1990 a fost îmbisericit de mitropolitul Nicolae Corneanu la catedrala mitropolitană. 

Slujba înmormântării a avut loc sâmbătă 26 ianuarie, în cimitirul de pe strada Cosminului din Timișoara, fiind 
săvârșită de slujitorii parohiei Timişoara Viile Fabric, pe raza căreia a domiciliat adormitul în Domnul. P.On. Părinte 
Marius Sfercoci, inspector eparhial a transmis un mesaj de condoleanţe din partea Înaltpreasfinţitului Părinte 
Mitropolit loan al Banatului. 

Bunul Dumnezeu să îi facă parte de odihnă veșnică, împreună cu toţi drepții Săi! 

LUCRĂRI DE CONSOLIDARE ŞI RENOVARE LA 
PAROHIA BELINŢ 

de 100.000 de euro). 

Lucrările ce vor fi realizate la biserica 
monument istoric "Învierea Domnului” din 
loc. Belinţ sunt următoarele: reparaţii la 
învelitoare (reparaţii şarpantă şi tablă din titan 
zinc), reparaţii la faţadă (tencuieli de asanare, 
refacere profile şi ornamente decorative, 
refacere integral zugrăveli), lucrări de refacere 
şi îmbunătăţire a substanţei construite 
(copertine acces, tâmplării lemn, obloaneturn), 
lucrări perimetrale (realizare dren perimetral, 
refacere pardoseli, refacere gard perimetral, 
alei, refacerea spaţiilor verzi, rampă pentru 
persoane cu dizabilităţi), instalaţii (instalaţii 
electrice, iluminat arhitectural faţadă, montare 
paratrăznet, ceas turn, sistem de sonorizare), 
amenajări trotuare, alei spaţii verzi, digitizarea 
obiectivului de patrimoniu cultural. 


Învierea 


vahanizat 


Arhid. ing. TIMOTEI ANIŞORAC 


La începutul anului 2019 este în fază de demarare 
proiectul cu titlul "RESTAURAREA, CONSERVAREA ȘI 
VALORIFICAREA PATRIMONIULUI CULTURAL DE INTERES 
NAȚIONAL BISERICA ORTODOXĂ "ÎNVIEREA DOMNULUI” 
DIN COMUNA BELINŢ” în vederea finanțării acestuia în 
cadrul Programului Operaţional Regional 2014-2020, Axa 
prioritară 5 - îmbunătăţirea mediului urban şi conserva- 
rea, protecţia şi valorificarea durabilă a patrimoniului 
cultural, proprietatea de investiţii5. 1 - Conservarea, prote- 
jarea, promovarea si dezvoltarea patrimoniului natural şi 
cultural,nr. apelului de proiectePOR/2016/5/5.1/1, proiect 
cu o valoare totală de 2.553.222,66 lei (inclusiv TVA). 

După o muncă susţinută, alături de o echipă profe- 
sionistă şi responsabilă (preotul paroh Daniel Otescu, 
Arhitect Dan Tonca- documentaţie tehnică, SC Vertical 
Finance SRL- consultanţă administrativă şi economi- 
co-juridică), cu sprijinul nemijlocit al Înaltpreasfinţitului 
Părinte loan Mitropolitul Banatului și al Sectorului patri- 
moniu și construcţii al Arhiepiscopiei Timișoarei, la data 
de 25. 11.2017 a fost semnat contractul de finanţare 
între AGENŢIA PENTRU DEZVOLTARE REGIONALĂ VEST 
şi PAROHIA ORTODOXĂ ROMÂNĂ BELINŢ. 

În luna octombrie 2018 a fost semnat contractul 
de execuție lucrări cu firma constructoare şi Parohia 
Belinţ - valoare contractului fiind de aprox. 550.000 
euro, proiect desfăşurat pe o perioadă de maxim trei 
ani (având depusă deja prima cerere de plată în valoare 


Etape de realizare a consolidarilor la pereti : 


Se vor realiza consolidari cu bare elicoidale din otel inox, plasa din fibra de sticla aramidica, plase din fire de otel 


galvanizat si mortare pe baza de var hidraulic si geoliant, fara adaos de ciment. 
Ordinea de realizare a lucrarilor este urmatoarea: 


- se desface tencuiala pe întreaga lungime a fisurilor de pe fatada exterioara si se curata bine rosturile dintre caramizi; 
- se desface tencuiala la buiandrugi pe exterior, care prezinta degradari pe latimea zidului pana la tâmplarie si pe 


întreaga deschidere; 


- se desface tencuiala pe o latime de 45cm la partea superioara a peretelui aproximativ la cota de + 6.55m. 
- se pregatesc suprafetele, se introduc bare elicoidale din otel inox si se injecteaza fisurile din exterior cu mortar pe 


baza de geoliant, fara sa fie afectate picturile interioare; 


- se consolideaza buiandrugii cu plasa din fire de otel galvanizat prinsa in zidarie cu dibluri din fire de otel galvanizat si 


mortar pe baza de geoliant la exteriorul tâmplariei; 


- se dispune pe zonele de fatada cu fisuri plasa din fibra de sticla aramidica si mortar pe baza de var hidraulic; 
- se dispune la exterior centura cu plasa fire de otel galvanizata la cota de +6.55 prinsa in zidarie cu dubluri din fire de 


otel galvanizat si mortar pe baza de geoliant; 
- se curata zidaria la interiorul turnului pe o inaltime de 45 cm la cotele de +10.65,+12.15,+16.60; 


- se dispune centura cu plasa din fire de otel galvanizat la cota +10.65,+12.15,+16.60 prinsa in zidarie cu dubluri 


din fire de otel galvanizat si mortar pe baza de geoliant. 
- se refac tencuielile cu mortar pe baza de var hidraulic la exterior. 


La interior se vor consolida buiandrugii care prezinta fisuri fara sa fie afecte picturile istorice. Consolidarea 


buiandrugilor la interior se va realiza in conformitate cu descriere consolidarii de la exterior, 

Lucrări de intervenţii şi măsuri de consolidare 


Prin consolidare se urmărește creşterea capacităţii portante a structurii portante fără a-i modifica rigiditatea 
existentă. Soluţiile de consolidare propuse respectă principiul reversibilităţii intervențiilor pe monumente istorice 
şi utilizează materiale si tehnologii moderne. 

Se propun realizarea următoarele lucrări de proiectare şi consolidare: 

- executarea releveelor degradărilor existente la data începerii lucrărilor; 

- executarea unor susţineri la pereţi, arce, bolți, dacă vor fi necesare la data începerii lucrărilor de consolidare; 

- săpături pe întreg conturul fundațiilor şi realizarea unei centuri de consolidare din beton armat la trotuarul 
perimetral, la nivelul fundațiilor. 

- realizarea hidroizolaţiei verticale la exteriorul fundațiilor 

- desfacerea tencuielii exterioare pe lungimea fisurilor din pereţi 

- desfaceri ale tencuielii pe zona de perete pe care va fi amplasată centura 

- pregătirea suprafeţelor de zidărie în vederea injectărilor şi a aplicării materialelor de consolidare 

- injectarea fisurilor 

- realizarea centurilor şi camasuielilor la pereţi 

- realizarea consolidărilor la buiandrugi 

- verificarea elementelor de lemn după desfacerea învelitorii 

- înlocuirea elementelor din lemn care prezintă degradări cu lemn din acelaşi material şi cu aceeaşi secţiune. 
Se vor realiza consolidări locale cu piese metalice şi dulapi din lemn 

- refacerea finisajelor pe zonele de intervenţie cu mortare pe bază de var hidraulic. În zonele care prezintă 
umezeală tencuielile se vor reface cu mortar de asanare. 


Materialele folosite la consolidare vor fi: 
Beton clasa C16/20- Clasa de expunere XC2, 
Oţel beton OB 37 si PC52 

Lemn răşinoase 

Oțel S235J2G 

- plasă din fibră de sticlă aramidică 

- plasă din fire de oţel galvanizat 

- mortar structural pe bază de var hidraulic 
- mortar pe bază de geoliant 

- mortar de asanare 


Etape de realizare a lucrărilor de consolidare la fundaţii: 

- se realizează săpătura până la talpa fundaţiei pe întreg conturul bisericii. Se curăţă rosturile zidăriei pe o 
înălţime de 0.60 m, se dispun ancorajele în zidărie în vederea realizării conlucrării centurii cu pereţii existenţi, se 
execută cofrarea, armarea şi turnarea betonului în centura de consolidare la nivelul fundaţiei. Betonul folosit va 
avea clasa C16/20, iar armătura va avea diametrul 14 PC52 şi etrieri 8 0837. Barele de conlucrare cu zidăria exis- 
tentă vor fi 14 PC52. 

- se verifică existenţa altor degradări pe înălţimea fundaţiei, se injectează eventualele fisuri şi se refac rosturile 
zidăriei cu mortar până la cota trotuarului. În cazul în care după realizarea săpăturilor la fundaţii sunt constatate 
neconcordanţe faţă de proiect, se va anunţa proiectantul în cel mai scurt timp în vederea corelării detaliilor de 
execuţie cu situaţia din şantier. 


Etape de realizare a consolidărilor la pereţi: 

Au fost propuse soluţii de consolidare cu bare inoxidabile, plasă din fibră de sticlă şi mortare pe bază de var şi 
geoliant, fără adaos de ciment. Ordinea de realizare a lucrărilor propuse este următoarea: 

- se desface tencuiala pe întreaga lungime a fisurilor de pe faţada exterioară şi se curăţă bine rosturile dintre 
cărămizi 

- se desface tencuiala la buiandrugii pe exterior, care prezintă degradări pe lăţimea zidului până la tâmplărie 
şi pe întreaga deschidere 

- se desface tencuiala pe o lăţime de 45 cm la partea superioară a peretelui; 

- se pregătesc suprafeţele, se introduc bare elicoidale inoxidabile si se injectează fisurile din exterior fără sa fie 
afectate picturile interioare; 

- se consolidează buiandrugii cu plasa din fire metalice galvanizate prinsa in zidarie cu dibluri din plasa metalica 
si mortar pe baza de geoliant la exteriorul tâmplăriei; 

- se dispune pe zonele de faţadă cu fisuri plasa din fibră de sticlă aramidică şi mortar pe bază de var hidraulic; 

- se dispune la exterior centura cu plasă din fibre metalice galvanizată la cota de +6.55 prinsă în zidărie cu 
dubluri din plasă metalică şi mortar pe bază de geoliant; 

- se curăţă zidăria la interiorul turnului pe o înălţime de 45 cm la cotele de +10.65,+12.15,+16.60; 

- se dispune centură cu plasă din fibre metalice galvanizată la cota +10.65,+12.15,+16.60 prinsă în zidărie cu 
dubluri din plasă metalică şi mortar pe bază de geoliant; 

- se refac tencuielile cu mortar pe bază de var hidraulic la exterior. 

La interior se vor consolida buiandrugii care prezintă fisuri, fără să fie afectate picturile istorice. Consolidarea 
buiandrugilor la interior se va realiza în conformitate cu descrierea consolidării de la exterior. 

AGENDA ÎNALTPREASFINŢITULUI PĂRINTE 
MITROPOLIT IOAN AL BANATULUI 


1 decembrie 


- A participat la evenimentele de la Alba Iulia prilejuite de sărbătoarea Marii Uniri de la 1 decembrie 1918, alături 
de membrii Sfântului Sinod, dimpreună cu autorităţiile de stat centrale și locale. 


2 decembrie 

- A participat la Sfânta Liturghie la catedrala mitropolitană din Timişoara; 

- În după-amiaza zilei a binecuvântat lucrările de reparaţie şi construcţie efectuate la biserica parohiei Valcani, 
din protopopiatul Sânnicolau Mare. 


3 decembrie 

- A primit pe preotul paroh Marcel Vlaicu, de la parohia Timișoara 700, din protopopiatul Timișoara |; 

- A participat la ceremonia de citire a Decretului Prezidenţial pentru acordarea gradului de General de brigadă, 
domnului colonel dr. Dan lonescu, Comandantul Brigăzii 18 Infanterie Supraveghere "Decebal". 


4 decembrie 

- A primit pe domnul academician lon Păun Otiman din Timișoara, dimpreună cu preotul paroh Vasile Suciu, 
din Giarmata, protopopiatul Timișoara II; 

- A primit pe domnul jurnalist Cosmin Ţîntă, din Timișora; 

- A primit pe preotul paroh Gheorghiță Popa de la parohia Cărpiniș, din protopopiatul Timișoara |; 

- A primit pe preotul paroh Marius Șonea, de la parohia Giroc, din protopopiatul Timișoara |. 


5 decembrie 
- A primit pe domnul ing. Ilie Todașcă, primarul localității Săcălaz. 

6 decembrie 

- Aslujit Sfânta Liturghie la Catedrala Episcopală din Deva, cu prilejul hramului închinat "Sf. lerarh Nicolae”, alături 
de Înaltpreasfinţitul Părinte Irineu, Arhiepiscopul Alba Iuliei, Preasfinţitul Părinte Vincențiu, Episcopul Sloboziei și 
Călărașilor, şi Preasfinţitul Părinte Gurie, Episcopul Devei și al Hunedoarei. 


9 decembrie 

- A slujit Sfânta Liturghie în Catedrala Arhiepiscopală din Arad şi totodată a sfințit pictura lăcașului de cult, 
împreună cu Înaltpreasfinţitul Părinte Timotei, Arhiepiscopul Aradului, Preasfinţitul Părinte Lucian, Episcopul 
Caransebeșului, Preasfinţitul Părinte Sofronie, Episcopul Oradiei, Preasfinţitul Părinte Gurie, Episcopul Devei și 
Hunedoarei, Preasfinţitul Părinte Siluan, Episcopul Ortodox Român al Ungariei şi locţiitor de Episcop al Daciei Felix, 
Preasfinţitul Părinte Paisie, Episcop vicar al Arhiepiscopiei Timișoarei, Preasfinţitul Părinte Emilian Crișanul, Episcop 
vicar al Arhiepiscopiei Aradului. La sfânta slujbă a asistat și Preasfinţitul Părinte Daniil Stoenescu. 


10 decembrie 

- A primit pe preotul paroh Nicolae Dale, de la parohia Beregsău Mic, din protopopiatul Timișoara |; 

- A primit pe preotul paroh Cristian Capotă, de la parohia Grabaţ, din protopopiatul Sânnicolau Mare; 

- A primit pe doamna Raluca Arjoca, profesor la disciplina Religie, la Colegiul Tehnic "Emanuil Ungureanu” — 
Timişoara; 

- A primit pe preotul paroh Andrei Chiriliuc, de la parohia Babșa din protopopiatul Lugoj. 


11 decembrie 

- A primit pe domnul academician Dan Dubină, președintele Academiei Române - Filiala Timișoara; 
- A primit pe domnul ing. Teodor Geţia, din Timişoara; 

- A primit pe preotul paroh Daniel Rusan, de la parohia Livezile, din protopopiatul Deta; 

- A primit pe preotul paroh Covaci Serioja, de la parohia Hodoș, din protopopiatul Lugoj. 


12 decembrie - 23 decembrie 
- A primit grupuri de colindători la reședința mitropolitană. 


22 decembrie 
- A oferit o casă modulară nouă în parohia Satchinez, unei familii cu șapte copii, aflate într-o situaţie grea din 
punct de vedere material. 


25 decembrie 
- A oficiat Sfânta Liturghie la catedrala mitropolitană din Timișoara. 


26 decembrie 
- A oficiat Sfânta Liturghie la biserica cu hramul "Adormirea Maicii Domnului” din Lugoj. 


28 decembrie 

- A fost felicitat la Centrul Eparhial de colaboratorii Cancelariei eparhiale, precum și de monahii și monahiile, 
credincioșii şi autorităţile locale, cu ocazia împlinirii a patru ani de la alegerea și investirea în demnitatea de mitro- 
polit al Banatului, de către Sfântul Sinod al Bisericii noastre. 


30 decembrie 
- A participat la Sfânta Liturghie la mănăstirea Timișeni-Șag. 


31 decembrie 
- La miezul nopţii, la cumpăna dintre ani a oficiat "Acatistul Mântuitorului lisus Hristos”, cu rugăciunile de 


mulțumire la catedrala mitropolitană. 


A consemnat preot MARIUS SFERCOCI 

